open-index/open-wikipedia-markdown huggingface dataset:
അൻഗംമെഡില്ല ദേശീയോദ്യാനം

**അൻഗംമെഡില്ല ദേശീയോദ്യാനം ** ശ്രീലങ്കയിലെ ദേശീയോദ്യാനങ്ങളിലൊന്നാണിത്. 2006 ജൂൺ 6 ന് 7528 ഹെക്ടർ വിസ്തീർണ്ണമുള്ള ഈ ദേശീയോദ്യാനം നിലവിൽ വന്നു. യഥാർത്ഥത്തിൽ അൻഗംമെഡില്ല 1988 ഫെബ്രുവരി 12 ന് പ്രഖ്യാപിക്കപ്പെട്ട മിന്നേരിയ-ഗിരിതലൈ വന്യജീവിസങ്കേതത്തിലെ വനസംരക്ഷണപ്രദേശമായിരുന്നു. ഈ ദേശീയോദ്യാനത്തിന്റെ മധ്യത്തിൽ സ്ഥിതിചെയ്യുന്ന പരാക്രമസമുദ്രയിലെ ജലസംരക്ഷണത്തിനു വേണ്ടിയാണ് പ്രധാനമായും ഈ ദേശീയോദ്യാനം നിലവിൽ വന്നത്. അൻഗംമെഡില്ലയിൽ  മിന്നേരിയ-ഗിരിതലൈയിലേയ്ക്കുള്ള ഒരു ജലസേചനസംഭരണി കൂടി കാണപ്പെടുന്നു. ഈ ജലസംഭരണിയിലേയ്ക്ക് ആവശ്യമുള്ള ജലത്തിന്റെ ഉറവിടം സുഡുകണ്ടയിൽ (സിംഹളയിൽ *വാട്ടർ ഹിൽ*) നിന്നുമാണ്.  അമ്പൻ നദിയിൽ നിന്നുമാണ് സുഡുകണ്ടയിലേയ്ക്കുള്ള ജലം ലഭ്യമാകുന്നത്. തൊട്ടടുത്ത ദേശീയോദ്യാനങ്ങളിലെ ജന്തുജാലങ്ങളെയും ഈ ദേശീയോദ്യാനത്തിൽ കാണാൻ കഴിയുന്നു. പൊളന്നറുവ ജില്ലയിൽ കൊളംബോയിൽ നിന്നും 225 കിലോമീറ്റർ തെക്കു-കിഴക്കായി ഈ ദേശീയോദ്യാനം സ്ഥിതിചെയ്യുന്നു.

## സസ്യജന്തുജാലങ്ങൾ
വരണ്ട നിത്യഹരിത വനങ്ങളാണ് ഇവിടെ കാണപ്പെടുന്നത്. സിലോൺ കരിമരം (*Diospyros ebenum*) ആണ് പ്രധാനമായും കാണപ്പെടുന്നത്.
ശ്രീലങ്കൻ ആന, ശ്രീലങ്കൻ സാമ്പർ മാൻ, ഇന്ത്യൻ മുൻജാക്, ശ്രീലങ്കൻ ആക്സിസ് മാൻ എന്നീ സസ്തനികൾ ഇവിടെ സാധാരണയായി കാണപ്പെടുന്നു. സ്ലോത്ത് ബീയർ, ശ്രീലങ്കൻ പുലി, ചാമ്പൽ മലയണ്ണാൻ, ശ്രീലങ്കൻ കാട്ടുകോഴി എന്നിവയെ അപൂർവ്വമായി കാണപ്പെടുന്നു. പക്ഷിയായ മയിൽ ഇവിടെ സർവ്വസാധാരണമാണ്. റെഡ് സ്ലെൻഡർ ലോറിസ്, തൊപ്പിഹനുമാൻ കുരങ്ങ്, പർപ്പിൾ-ഫേസെഡ് ലാംഗുർ എന്നിവയെയും ഇവിടെ കാണുന്നു. 

## അവലംബം

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
ചെറുതിമിംഗലം

രോർക്കാൽ തിമിംഗിലങ്ങൾക്കിടയിൽ ഏറ്റവും ചെറുതും ഏറ്റവും സാധാരണമായ ഇനമാണ് **ചെറുതിമിംഗിലം** (Minke whale - *Balaenoptera acutorostrata)*. മുകൾഭാഗം ഇരുണ്ടു ചാരനിറമോ തവിട്ടു നിറമോ ആയിരിക്കും. ത്രികോണാകൃതിയിൽ കൂർമ്മയുള്ള തലയും കൂർത്ത മോന്തയും തലയിൽ പൊന്തിനിൽക്കുന്ന നീളത്തിലുള്ള വരെയുമുണ്ട്. മിക്കവയ്ക്കും തുഴകളിൽ വെളുത്തതും വീതിയുള്ളതുമായ വരെയുണ്ട്. പക്ഷേ, ഈ വരിയുടെ രൂപത്തിൽ വ്യത്യാസം വരാം.

## പെരുമാറ്റം
ത്രികോണാകൃതിയിലുള്ള മോന്തകൊണ്ട് വെള്ളത്തെ കീറിമുറിച്ചുയർന്നുവരുന്ന ഇവയെ വളരെ പെട്ടെന്ന് തിരിച്ചറിയാം. മോന്ത വെള്ളത്തിനു മുകളിലായാലുടനെ വെള്ളം ചീറ്റാൻ തുടങ്ങും. പക്ഷേ അത്രശ്രദ്ധേയം അല്ലാത്ത ഈ ചീറ്റൽ വെള്ളം സ്പ്രേ ചെയ്യുന്നതു പോലെ തോന്നിപ്പിക്കും. രണ്ടു മൂന്നു മീറ്റർ ഉയരം വരെ എത്താറുണ്ട്. അപൂർവ്വമായിട്ടെങ്കിലും വെള്ളത്തിൽ നിന്നു പോന്തുന്ന സമയത്ത് 45° ചെരിഞ്ഞാണ് പുറത്തുവരുന്നത്. എന്നിട്ട് അതേപോലെ തിരിച്ചുവീഴുകയോ ഡോൾഫിനെപ്പോലെ തല ആദ്യം വെള്ളത്തിൽ പൂഴ്ത്തി മുങ്ങുകയോ ചെയ്യും.

## വലിപ്പം
ശരീരത്തിന്റെ മൊത്തം നീളം  6.7 മീറ്റർ മുതൽ 10.7 മീറ്റർ, തൂക്കം 500 മുതൽ 1000 കിലോഗ്രാം.

## ആവാസം/കാണപ്പെടുന്നത്
മിതശീതോഷ്ണ സമുദ്രങ്ങൾ, ഉഷ്ണമേഖലാ സമുദ്രങ്ങളിൽ അപൂർവ്വമായേ കാണപ്പെടുന്നുള്ളൂ. തമിഴ്നാട്ടിലും ആന്ധ്രാപ്രദേശിലും ഒഡീഷയിലും കരയ്ക്കടിഞ്ഞിട്ടുണ്ട്.

## നിലനിൽപ്പിനുള്ള ഭീഷണി
വ്യവസായികാടിസ്ഥാനത്തിലുള്ള തിമിംഗിലവേട്ടയും മത്സ്യബന്ധനവലകളും.

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ സസ്തനികൾ
മഹാലക്ഷ്മി ക്ഷേത്രം, മുംബൈ

മുംബൈ നഗരത്തിൽ മഹാലക്ഷ്മി പ്രദേശത്ത് ഭുല്ലാഭായി ദേശായി റോഡിൽ സ്ഥിതി ചെയ്യുന്ന ഹൈന്ദവ ക്ഷേത്രമാണ് **മഹാലക്ഷ്മി ക്ഷേത്രം**. മുംബൈയിലെ ഏറ്റവും പ്രശസ്തമായ ക്ഷേത്രങ്ങളിൽ ഒന്നാണ് ഇത്. മുംബൈ നഗരത്തിന്റെ ഐശ്വര്യം ഇവിടുത്തെ ഭഗവതിയായ മുമ്പാ ലക്ഷ്മി ആണെന്ന് വിശ്വാസികൾ കരുതുന്നു.

## ചരിത്രം
thumb| മഹാലക്ഷ്മി ക്ഷേത്രം, 1850-1870 കാലഘട്ടത്തിലെടുത്ത ചിത്രം
1785-ൽ വില്യം ഹോൺബി ബോംബേ ഗവർണർ ആയിരിക്കുമ്പോൾ, വർളി-മലബാർ ഹിൽ പ്രദേശങ്ങളെ ബന്ധിപ്പിക്കുവാനുള്ള നിർമ്മാണപ്രവർത്തനങ്ങളുടെ ഭാഗമായാണ് ഈ ക്ഷേത്രത്തിന്റെ തുടക്കം. ഇവിടുത്തെ കടൽ ഭിത്തിയുടെ ചില ഭാഗങ്ങൾ രണ്ടുപ്രാവശ്യം തകർന്നു കഴിഞ്ഞപ്പോൾ, രാംജി ശിവജി പ്രഭു എന്ന പേരുള്ള ചീഫ് എൻജിനീയർ വർളിക്ക് സമീപം കടലിൽ മൂന്ന് ദേവീ വിഗ്രഹങ്ങൾ സ്വപ്നം കണ്ടു. തുടർന്നുള്ള തിരച്ചിലിൽ ആ വിഗ്രഹങ്ങൾ കണ്ടെടുക്കുകയും  അതിനായി ഒരു ക്ഷേത്രം പണിയുകയും ചെയ്തു.
1831 ൽ ഹിന്ദു വ്യാപാരിയായ ധക്ജി ദാദാജി (1760-1846) ആണ് ഈ ക്ഷേത്രം നിർമ്മിച്ചത് എന്നും പറയപ്പെടുന്നു. അവിടെ മഹാലക്ഷ്മി പ്രധാന പ്രതിഷ്ഠയായും മഹാകാളി, മഹാസരസ്വതി എന്നി ഭഗവതിമാർ ഇരു വശത്തുമായും പ്രതിഷ്ഠിച്ചു.

## നിർമ്മിതി
വളരെ മനോഹരമായ രീതിയിൽ രൂപകൽപ്പന ചെയ്തതാണ് മഹാലക്ഷ്മി ക്ഷേത്രം. ക്ഷേത്രസമുച്ചയത്തിലേക്കു നയിക്കുന്ന പ്രധാന കവാടം അലങ്കരിച്ചിട്ടുണ്ട്. സ്വർണ്ണ വളകൾ, മുത്ത് കൊണ്ടുള്ള നെക്ലേസ്, മൂക്കുത്തി, പൂവ് എന്നിവ കൊണ്ട് മഹാലക്ഷ്മിയുടെ പ്രതിഷ്ഠ അലങ്കരിച്ചിരിക്കുന്നു. ഭഗവതിയുടെ ഇരുവശത്തുമുള്ള മഹാകാളി, മഹാസരസ്വതി എന്നിവരുടെ പ്രതിഷ്ഠകളും ആഭരണങ്ങളാൽ അലങ്കരിച്ചിട്ടുണ്ട് .

## നവരാത്രി
നവരാത്രിയാണ് ഈ ക്ഷേത്രത്തിലെ പ്രധാന ഉത്സവം. വളരെ തിരക്കേറിയ ഈ സമയത്ത് ദൂരദേശങ്ങളിൽ നിന്നും ഭക്തർ എത്തുന്നു.  വേണ്ടി അലങ്കരിച്ചിരിക്കുന്ന ക്ഷേത്രത്തിലേക്ക് ദൂരെയുള്ള നിന്ന് ഭക്തർ എത്താറുണ്ട്. ഭഗവതിയ്ക്ക് തേങ്ങ, പൂവ്, മധുര പലഹാരങ്ങൾ തുടങ്ങിയവ അർപ്പിക്കുവാനായി അവർ മണിക്കൂറുകളോളം വരി നിൽക്കുന്നു.

## അവലംബം

## ഇതും കൂടി കാണുക
*കോലാപൂർ മഹാലക്ഷ്മി ക്ഷേത്രം

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ് 

വർഗ്ഗം:മുംബൈയിലെ ക്ഷേത്രങ്ങൾ
വർഗ്ഗം:ഇന്ത്യയിലെ ദേവീക്ഷേത്രങ്ങൾ
ത്രില്ലർ (ഗാനം)

അമേരിക്കൻ ഗായകൻ മൈക്കൽ ജാക്സന്റെ ഒരു ഗാനമാണ് "**ത്രില്ലർ**" . റോഡ് ടെംപ്ടൊൻ ന്റെ വരികൾകൾക്ക് ഈണം നൽകിയത് ക്വിന്സീ ജോൺസ് ആണ്. ജാക്സന്റെ 1982-ലെ സ്റ്റുഡിയോ ആൽബമായ ത്രില്ലറിലെ ഏഴാമത്തെയും അവസാനത്തെയും ഗാനമായാണിത് പുറത്തിറങ്ങിയത്. നടൻ വിൻസെന്റ് പ്രൈസ് ഈ ഗാനത്തിന് ശബ്ദം നൽകിയിട്ടുണ്ട്. ത്രില്ലർ  നിരൂപക പ്രശംസ നേടിക്കൊടുത്ത ഒരു ഗാനമാണ്. ത്രില്ലർ ആൽബത്തിൽ നിന്ന് ബിൽബോർഡ് ഹോട്ട് 100 ചാർട്ടിലെ ആദ്യ പത്തിൽ ഇടം പിടിക്കുന്ന ജാക്സന്റെ ഏഴാമത്തെ ഗാനമാണ്.

ജോൺ ലാന്റിസിനോടൊത്ത് നിർമിച്ച ഈ ഗാനത്തിന്റെ 14 മിനുട്ട് ദൈർഘ്യമുള്ള ഒരു ഹൊറർ വീഡിയോ 1983-ൽ മൈക്കൽ ജാക്സൺസ് ത്രില്ലർ എന്ന പേരിൽ പുറത്തിറങ്ങിയിട്ടുണ്ട്.ഇതിന്റെ വില്പനയിലൂടെ ജാക്സൺ വൻ ലാഭം നേടി. എംടിവി മുതൽമുടക്കി നിർമിച്ച ഈ ഡോക്യുമെന്ററിയുടെ 90 ലക്ഷം പ്രതികളാണ് ഇതുവരെ വിറ്റുപോയത്. 2009 ഡിസംബറിൽ ലിബർട്ടി ഓഫ് കോൺഗ്രസ്റ്റ് ത്രില്ലർ വീഡിയോ നാഷണൽ ഫിലിം രജിസ്ട്രിയിൽ ഉൾപ്പെടുത്തി. അമേരിക്കൻ സംസ്കാരത്തെ പരിപോഷിപ്പിച്ച, പ്രധാനപ്പെട്ട പ്രവർത്തികളിൽ ഒന്നായിട്ടാണ് ഇതിനെ കാണുന്നത്. ആദ്യമായിട്ടാണ് ഒരു സംഗീത വീഡിയോ (ഇതുവരെ ഒരെണ്ണം) ഇങ്ങനെ ചേർക്കപ്പെടുന്നത്.വീഡിയോയുടെ ഏറ്റവും ശ്രദ്ധേയമായ രംഗത്ത് ജാക്സൻ മറ്റു നടന്മാരോടൊത്ത് പ്രേതങ്ങളുടെ രൂപത്തിൽ നൃത്തം ചെയ്യുന്നതാണ്.പാട്ടിൽ, വാതിൽ അടയുന്ന ശബ്ദം, അതുപോലെ ഇടി, കാറ്റ്&nbsp; മരപ്പലകകൾക്കു മുകളിൽ നടക്കുമ്പോൾ ഉള്ള കാലടി ശബ്ദം ഓരിയിടുന്ന നായ്ക്കളുടെ ശബ്ദം&nbsp; എന്നിവ കേൾക്കാൻ കഴിയും.ഭീതിജനകമായ തീമുകളും ഘടകങ്ങളും അടങ്ങിയ വരികളും ഈ ഗാനത്തിന്റെ പ്രത്യേകതയാണ്. ആറ് എംടിവി സംഗീത പുരസ്കാര നാമനിർദ്ദേശം നേടിയ ഇത് മൂന്നെണ്ണം കരസ്ഥമാക്കുകയും ചെയ്തിതിട്ടുണ്ട്.

## നിർമ്മാണം
"ത്രില്ലർ" ഒരു ഡിസ്കോ-ഫൺക് ശൈലിയിൽപ്പെട്ട ഒരു ഗാനമാണ്. റോഡ് ടെമ്പർട്ടൺ എഴുതിയ ക്വിൻസി ജോൺസ് സംഗീത സംവിധാന ചെയ്ത ഈ ഗാനം ജാക്സന്റെ ഹിറ്റ് ഗാനമായ ദിസ് പ്ളേസ് ഹോട്ടൽ എന്നതിൽ നിന്ന് പ്രചോദനം കൊണ്ട് നിർമ്മിച്ചതാണ് .ആദ്യം  "സ്റ്റാർലൈറ്റ്" എന്ന് പേരിട്ടിരുന്ന ഈ ഗാനത്തിന് കുട്ടികൾയും കൂടെ സ്വാധീക്കുന്ന എന്തെങ്കിലും ആകണം എന്ന ജാക്സന്റെ ആഗ്രഹമാണ്  'ത്രില്ലർ' എന്ന തലക്കെട്ടിലേക്ക് എത്തിയത്. 
 
## നിരൂപണ പ്രീതിയും,വാണിജ്യ പ്രകടനവും

ത്രില്ലർ "സമകാലിക വിമർശകരുടെ പ്രിയപ്പെട്ട ഗാനമാണ്. 2018 ഓഗസ്റ്റ് വരെ  70 ലക്ഷത്തിലധികം കോപ്പികൾ ഈ ഗാനത്തിന്റെതായി അമേരിക്കയിൽ മാത്രം വിറ്റഴിച്ചിട്ടുണ്ട്.

## സംഗീത വീഡിയോ
ജോൺ ലൻഡിസ് ആണ് ഈ വീഡിയോ സംവിധാനം ചെയ്തിട്ടുള്ളത് .5 ലക്ഷം അമേരിക്കൻ ഡോളറായിരുന്നു ഇതിന്റെ മുടക്കുമുതൽ. ജാക്സന്റെ ഒരു ആഗ്രഹമായിരുന്നു സിനിമ പോലെ തുടക്കവും ഒടുക്കവുമുള്ള ഒരു കഥയെ ആസ്പദമാക്കി സംഭാഷണങ്ങളുള്ള ഒരു സംഗീത വീഡിയൊ. ഇതാദ്യമായിട്ടാണ് ഇത്തരം സവിശേഷതകളുള്ള ഒരു വിഡിയോ പുറത്തിറങ്ങുന്നത്.സംഗീത വീഡിയോയുടെ റിലീസിനു ശേഷം, 45 മിനിറ്റ് ദൈർഘ്യമുള്ള ഒരു ഡോക്യുമെന്ററി റിലീസ് ചെയ്തു. ത്രില്ലർ വീഡിയോയും അതിന്റെ ചിത്രീകരണവുമായിരുന്നു ഇതിൽ.90 ലക്ഷം കോപ്പിയാണ് മേക്കിംങ്ങ് ഓഫ് മൈക്കൽ ജാക്സൺസ് ത്രില്ലർ എന്ന് പേരിട്ടുള്ള ഈ ഡോക്യുമെന്ററിയുടെതായി വിറ്റഴിക്കപ്പെട്ടിട്ടുള്ളത്. ഇതൊരു റെക്കോർഡ് ആണ്. എംടിവി രണ്ടര ലക്ഷം ഡോളറും ഷോടൈം മൂന്നു ലക്ഷം ഡോളറും വെസ്ട്രോൺ വീഡിയെ അഞ്ച് ലക്ഷം ഡോളറും മുടക്കിയാണ് ഈ വീഡിയോയുടെ അവകാശങ്ങൾ സ്വന്തമാക്കിയത്. എം ടി വി അടക്കം നിരവധി മാധ്യമങ്ങൾ എക്കാലത്തെയും മികച്ച സംഗീത വീഡിയോ ആയി ത്രില്ലറിനെ തിരഞ്ഞെടുത്തിട്ടുണ്ട്.

## അവലംബങ്ങൾ

വർഗ്ഗം:മൈക്കൽ ജാക്സൺ
വർഗ്ഗം:പോപ് ഗാനങ്ങൾ
ബൻടാല ദേശീയോദ്യാനം

**ബൻടാല ദേശീയോദ്യാനം** ശ്രീലങ്കയിലെ ഹമ്പൻടോട്ടയിൽ നിന്നും 15 കിലോമീറ്റർ ദൂരത്തിൽ സ്ഥിതിചെയ്യുന്ന ദേശീയോദ്യാനങ്ങളിലൊന്നാണിത്. ഈ ദേശീയോദ്യാനത്തിലെ ബൻടാല തുറമുഖ പ്രദേശത്ത്    കൂട്ടംകൂടുന്ന197 വർഗ്ഗത്തിൽപ്പെട്ട പക്ഷികളിൽ ദേശാടനപക്ഷിയായ വലിയ അരയന്നക്കൊക്കുകളുടെ വലിയകൂട്ടം ഇവിടെ കാണപ്പെടുന്നു. 1969-ൽ ബൻടാലയെ വന്യജീവിസങ്കേതമായി നാമനിർദ്ദേശം ചെയ്തു. 1993 ജനുവരി 4 ന് ഇതിനെ ദേശീയോദ്യാനമായി മാറ്റപ്പെടുകയും ചെയ്തു.1991-ൽ റാംസർ റാംസർ ഉടമ്പടി പ്രകാരം ശ്രീലങ്കയിലെ ആദ്യത്തെ തണ്ണീർത്തടമായി ബൻടാലയെ പ്രഖ്യാപിക്കപ്പെട്ടു. 2005-ൽ ഈ ദേശീയോദ്യാനത്തെ ശ്രീലങ്കയിലെ നാലാമത്തെ ബയോസ്ഫിയർ റിസർവ് ആയി യുനെസ്കോ നാമനിർദ്ദേശം ചെയ്തു. കൊളംബോയിൽ നിന്നും 245 കിലോമീറ്റർ തെക്കു-കിഴക്കായി ഈ ദേശീയോദ്യാനം സ്ഥിതിചെയ്യുന്നു.

## ചരിത്രം
ബൻടാലയെ 1969 ഡിസംബർ 5 ന് വന്യമൃഗസങ്കേതമായി പ്രഖ്യാപിക്കപ്പെട്ടു.1993 ജനുവരി 4 ന് ഇതിനെ 6,216 ചതുരശ്രകിലോമീറ്റർ വിസ്തീർണ്ണം ഉള്ള ദേശീയോദ്യാനമായി ഉയർത്തി. എങ്ങനെ ആയിരുന്നാലും 2004-ൽ ഈ ദേശീയോദ്യാനം 3,698 ചതുരശ്രകിലോമീറ്റർ വിസ്തീർണ്ണം ആയി ചുരുങ്ങി.1991-ൽ ബൻടാലയെ റാംസർ തണ്ണീർത്തടമായി നാമനിർദ്ദേശം ചെയ്തു. 2006 ജനുവരിയിൽ 3,339.38 ഹെക്ടർ പ്രദേശമുള്ള ബൻടാലയെയും ചുറ്റുമുള്ള പ്രദേശങ്ങളെയും ചേർത്ത് വിൽമണ്ണ സങ്കേതമായി പ്രഖ്യാപിക്കപ്പെട്ടു.

## സസ്യജന്തുജാലങ്ങൾ

## ചിത്രശാല

പ്രമാണം:Flamant rose Salines de Thyna.jpg|വലിയ അരയന്നക്കൊക്ക് 


## അവലംബം

## പുറത്തേയ്ക്കുള്ള കണ്ണി
*
*

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
തവിടൻ ഇലമൂക്കൻവാവൽ

തവിടൻ ഇലമൂക്കൻവാവൽ (*Hipposideros fulvus*) നിറത്തിൽ ഇരുളൻ ഇലമൂക്കൻവാവലിനെപ്പോലെയാണ് (*Hipposideros ater*). പക്ഷേ, വലിപ്പമുള്ള ചെവികളുണ്ട്. മറ്റ് ഇലമൂക്കൻ വവ്വാലുകളെക്കാൾ വലിപ്പമുണ്ട്.

## വലിപ്പം
കൈക്കളുടേതടക്കം തോളിന്റെ നീളം 3.8-4.4 സെ.മീ. ശരീരത്തിന്റെ മൊത്തം നീളം 4-5 സെ.മീ.

## ആവാസം/കാണപ്പെടുന്നത്
ഉയർന്ന ഹിമാലയവും വടക്കുകിഴക്കേ ഇന്ത്യയുമൊഴികെ രാജ്യം മുഴുവൻ സാധാരണ കാണപ്പെടുന്ന വവ്വാലാണിത്. ഗുഹകളും വെള്ളത്തോടു ചേർന്ന് ഉപേക്ഷിക്കപ്പെട്ട കെട്ടിടങ്ങളുമുൾപ്പെടെ തണുപ്പുള്ളതും ഈർപ്പമുള്ളതുമായ സ്ഥലങ്ങൾ ഇഷ്ട്ടപ്പെടുന്നു.

## ഏറ്റവും നന്നായി കാണാവുന്നത്
മഹാരാഷ്ട്രയിലെ എലിഫന്റാ ഗുഹകളിൽ.

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ സസ്തനികൾ
ഡെൽഫ്റ്റ് ദേശീയോദ്യാനം

**ഡെൽഫ്റ്റ് ദേശീയോദ്യാനം** ശ്രീലങ്കയിലെ ദേശീയോദ്യാനങ്ങളിലൊന്നാണ്. ജാഫ്നയിൽ നിന്നും തെക്ക്-പടിഞ്ഞാറ് ഏകദേശം 35 കിലോമീറ്റർ ദൂരത്തിൽ നെടുന്തീവു (ഡെൽഫ്റ്റ്) ദ്വീപിനോട് ചേർന്ന് ഈ ദേശീയോദ്യാനം സ്ഥിതിചെയ്യുന്നു.

## ചരിത്രം
ഇന്റഗ്രേറ്റെഡ് എൻവിയോൺമെന്റൽ സ്ട്രാറ്റെജിക് അസ്സെസ്മെന്റ് ഓഫ് നോർത്തേൻ പ്രൊവിൻസ് ഗവൺമെന്റുമായി കൂടിച്ചേർന്ന് യുണൈറ്റഡ് ഡവലപ്പ്മെന്റ് പ്രോഗ്രാമും യുണൈറ്റഡ് നേഷൻസ് പ്രോഗ്രാമും 2014 ഒക്ടോബറിൽ പ്രസിദ്ധീകരിച്ചതിൽ 1,846 ഹെക്ടർ വിസ്തീർണ്ണമുള്ള ഈ ദേശീയോദ്യാനം ഡെൽഫ്റ്റ് ദ്വീപിന്റെ ഭാഗമായി സൃഷ്ടിക്കാൻ ശുപാർശ ചെയ്തിരുന്നു. 2015 മേയിൽ ഡെൽഫ്റ്റിന്റെ ഭാഗങ്ങളും കൂടെ ആഡംസ് ബ്രിഡ്ജും ചുണ്ടിക്കുളവും മധു റോഡും ദേശീയോദ്യാനമായി നാമനിർദ്ദേശം ചെയ്തു. 2015 ജൂൺ 22 ന് ഡെൽഫ്റ്റ് 1,846 ഹെക്ടർ വിസ്തീർണ്ണമുള്ള ദേശീയോദ്യാനമായി തീർന്നു.

## സസ്യ ജന്തുജാലങ്ങൾ
ലോകത്തിൽ ചെറുകുതിരകളെ കാണപ്പെടുന്ന ഒരേയൊരു പ്രദേശം ഈ ഡെൽഫ്റ്റ് ദ്വീപ് ആണ്. ഇവയെ പോർട്ടുഗീസിൽ നിന്നും ഇവിടേക്ക് കൊണ്ടുവന്നതാണെന്ന് കരുതപ്പെടുന്നു.

## അവലംബം

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
ശ്രീലങ്കയിലെ ദേശീയോദ്യാനങ്ങൾ

**ശ്രീലങ്കയിലെ ദേശീയോദ്യാനങ്ങൾ** ശ്രീലങ്കയിലെ വന്യജീവിസംരക്ഷണ വിഭാഗത്തിന്റെ ഭരണത്തിൻകീഴിലുള്ള സംരക്ഷിതപ്രദേശങ്ങളാണ്. 1937-ലെ ഫൗണ ആൻഡ് ഫ്ലോറ സംരക്ഷണ ഉത്തരവുപ്രകാരം (Fauna and Flora Protection Ordinance (No. 2) of 1937) ഈ ദേശീയോദ്യാനത്തിലെ സസ്യജന്തുജാലങ്ങളെ സംരക്ഷിക്കപ്പെടുന്നു.

## അവലംബം

## പുറത്തേയ്ക്കുള്ള കണ്ണി

* 

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
ഫ്ലഡ് പ്ലെയിൻസ് ദേശീയോദ്യാനം

**ഫ്ലഡ് പ്ലെയിൻസ് ദേശീയോദ്യാനം** ശ്രീലങ്കയിലെ ദേശീയോദ്യാനങ്ങളിലൊന്നാണിത്. 1984 ആഗസ്റ്റ് 7ന് നിലവിൽ വന്ന
ഈ ദേശീയോദ്യാനം മഹാവേലി റിവർ പ്രൊജക്ടിന്റെ കീഴിലുളള നാലു ദേശീയോദ്യാനങ്ങളിലൊന്നാണിത്. ആനകൾക്ക് ഏറ്റവും കൂടുതൽ തീറ്റ ലഭിക്കുന്ന പ്രദേശങ്ങളിലൊന്നായി മഹാവേലി നദീതടപ്രദേശത്ത് സ്ഥിതിചെയ്യുന്ന  ഈ ദേശീയോദ്യാനത്തെ പരിഗണിക്കപ്പെട്ടിരിക്കുന്നു. വാസ്‍ഗമുവ ദേശീയോദ്യാനത്തിനും സോമവതിയ ദേശീയോദ്യാനത്തിനും ഇടയിലൂടെ ആനകൾക്ക് കുടിയേറാൻ സഹായിക്കുന്ന ഒരു ഇടവഴിയായി ഈ ഉദ്യാനം കാണപ്പെടുന്നു.കൊളംബോയിൽ നിന്നും 222 കിലോമീറ്റർ തെക്കു-വടക്കായി ഈ ദേശീയോദ്യാനം സ്ഥിതിചെയ്യുന്നു.

## ചരിത്രം
പുരാതന ജലസേചനപദ്ധതിയുമായി അടുത്തകാലം വരെ മഹാവേലി നദി ബന്ധപ്പെട്ടിരുന്നു. ബി.സി.2-7 നൂറ്റാണ്ടിനിടയിൽ മഹാവേലി നദിയുടെ ഇടതുഭാഗത്തെ തീരത്തോട് ചേർന്ന് മുറ്റുഗല്ല വില്ലിനരികിലായി ഉണ്ടായിരുന്നെന്ന് കരുതുന്ന പുരാതന ഗുഹയിലെ നശിപ്പിക്കപ്പെട്ട സന്ന്യാസി ആശ്രമത്തിലെ ശിലാലിഖിതങ്ങളെ കണ്ടെത്തുകയും ആശ്രമത്തെ പുനഃസ്ഥാപിക്കാനും ശ്രമം നടന്നിരുന്നു. മഹാവേലി നദി താഴേയ്ക്കൊഴുകുന്നതിനടുത്തായി1986-ൽ നിലവിൽ വന്ന സോമവതിയ  ദേശീയോദ്യാനവും മുകളിലെയ്ക്കൊഴുകുന്നതിനടുത്തായി 1984-ൽ നിലവിൽ വന്ന ഫ്ലഡ് പ്ലെയിൻസ് ദേശീയോദ്യാനവും സ്ഥിതി ചെയ്യുന്നു. ഈ രണ്ടു ദേശീയോദ്യാനങ്ങളും തെക്കു-പടിഞ്ഞാറ് വാസ്‍ഗമുവ ദേശീയോദ്യാനവുമായി കൂടിച്ചേർന്ന് വടക്കു-കിഴക്ക് ത്രികോണ നാച്യുർ റിസർവ് എന്ന സംരക്ഷിതപ്രദേശമായി കിടക്കുന്നു. ത്രികോണ നാച്യുർ റിസർവ് ഈ മൂന്നു ദേശീയോദ്യാനങ്ങളെയും ബന്ധിപ്പിക്കുന്ന കണ്ണിയായി ഒരൊറ്റ സംരക്ഷിതപ്രദേശമായി നിലനിർത്തുന്നു.

## അവലംബം

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
കുറുനരി

ഊളൻ

**കുറുനരി** അഥവാ **ഊളൻ**  ദക്ഷിണേന്ത്യയിലും ശ്രീലങ്കയിലും കാണപ്പെടുന്ന കുറുനരി ജനുസ്സിൽപ്പെട്ട കാഴ്ചയിൽ കുറുക്കനോട് സാമ്യമുള്ള ജന്തുവാണ്. ഇവ യൂറോപ്പിലും ദക്ഷിണ ഏഷ്യയിലും കാണപ്പെടുന്ന Golden jackal (*Canis aureus*) ന്റെ ഉപവർഗ്ഗമാണ്..പൊതുവെ ഇവയെ കുറുക്കൻ എന്ന പേരിലാണ് അറിയപ്പെടുന്നത്

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:മാംസഭോജികൾ
വർഗ്ഗം:ഇന്ത്യയിലെ സസ്തനികൾ
വർഗ്ഗം:കേരളത്തിലെ സസ്തനികൾ
ഈനാമ്പേച്ചി

**ഈനാമ്പേച്ചി** അഥവാ **ഇന്ത്യൻ ഈനാമ്പേച്ചി**  ഇന്ത്യൻ ഉപഭൂഖണ്ഡത്തിൽ കാണപ്പെടുന്ന ഈനാമ്പേച്ചി ജനുസ്സിൽപ്പെട്ട ഒരു ജന്തുവാണ്.

## വിവരണം
ഇവയുടെ ശരീരം മുഴുവനും കവചം പോലെ ശല്ക്കങ്ങൾ കൊണ്ട് പൊതിഞ്ഞിരിക്കുന്നു. കടുവ പോലെയുള്ള ശത്രുവിൽ നിന്ന് രക്ഷപെടുന്നതിനുവേണ്ടി സ്വയം പ്രതിരോധത്തിനായി ഒരു പന്തുപോലെ ചുരുണ്ടുകൂടുന്നു. ഈയവസരത്തിൽ ശല്ക്കത്തിന്റെ നിറം മാറി അതിനു ചുറ്റുമുള്ള ഭൂമിയുടെ നിറമായി തീരുന്നു.

 മങ്ങിയ ഊത നിറം കലർന്ന വെള്ളത്തൊലിയും മുകൾഭാഗത്ത് അതിനെ മുടിനിൽക്കുന്ന ഒരുകൂട്ടം മഞ്ഞ ചെതുമ്പലുകളുള്ള ജീവിയാണ് ഈനാംപേച്ചി.  അങ്ങുമിങ്ങും ചുവപ്പു കലർന്ന തവിട്ടുനിറവുമുണ്ട്. മുഖത്തു ശരീരത്തിന്റെ അടിവശത്തു മാത്രമേ തൊലി കാണാൻ കഴിയൂ. അതിന്റെ പിൻകാലുകളിൽ പാദത്തിന്റെ അടിവശം കട്ടിയുള്ള തൊലിയോടുകൂടിയതും മൂർച്ഛയില്ലാത്ത നീളം കുറഞ്ഞ നഖങ്ങളോടുകൂടിയതുമാണ്. മുൻകാലുകളാകട്ടെ ശക്തവും വളരെ നീളമുള്ള നഖങ്ങളോടു കൂടിയതുമാണ്.

## വലിപ്പം
ശരീരത്തിന്റെ മൊത്തം നീളം: 60-70 സെ.മീ.

തൂക്കം: 9-11 കിലോ.

## ആവാസം / കാണപ്പെടുന്നത്
ബംഗ്ലാദേശ്, ഇന്ത്യ, ശ്രീലങ്ക, നേപ്പാൾ, ഭൂട്ടാൻ എന്നീ രാജ്യങ്ങളിലെ കുന്നുകളിലെ സമതലപ്രദേശങ്ങളിൽ ഇതിനെ സാധാരണ കണ്ടുവരുന്നു. മറ്റുസ്ഥലങ്ങളിൽ ഇത് സാധാരണയായി കാണപ്പെടുന്നില്ല.  

## പെരുമാറ്റം
മുൻകാലുകളിലെ നഖങ്ങൾകൊണ്ട് മൺകൂനകളിലും തടികളിലും കാണപ്പെടുന്ന ചിതലുകളെയും ഉറുമ്പുകളെയും ഭക്ഷിക്കുന്ന കീടഭോജി വിഭാഗത്തിൽപ്പെടുന്നവയാണിവ. നിശാസഞ്ചാരികളായ ഇവ പകൽ മുഴുവനും ആഴത്തിലുള്ള മാളങ്ങളിൽ വിശ്രമിക്കുന്നു. ഇവയെ ഇറച്ചിയ്ക്കും പരമ്പരാഗതമായ ഔഷധ നിർമ്മാണത്തിനും വേണ്ടി വേട്ടയാടപ്പെടുന്നു. ശത്രുക്കളെ കണ്ടാൽ ഈനാംപേച്ചി ശക്തമായി ചീറും.  

ഈനാമ്പേച്ചികൾക്ക് ശരീരത്തെ പൊതിഞ്ഞ് കെരാറ്റിൻ എന്ന വസ്തു കൊണ്ടു നിർമ്മിതമായ വലിയ ശൽക്കങ്ങൾ ഉണ്ട്. നിശാചാരികളായ ഈനാമ്പേച്ചികളെ അവയുടെ അതിതീക്ഷ്ണമായ ഘ്രാണശേഷി ഇരതേടാൻ സഹായിക്കുന്നു.  

## ഈനാമ്പേച്ചി ദിനം
ഫെബ്രുവരി 20-ാം തീയതി ലോക ഈനാംപേച്ചി ദിനമായി ആചരിക്കുന്നു. 

## ഏറ്റവും നന്നായി കാണാവുന്നത്
1. മുതുമല നാഷണൽ പാർക്ക്  (തമിഴ്നാട്)

2.ബന്ദിപ്പൂർ നാഷണൽ പാർക്ക് (കർണ്ണാടകം)

## നിലനില്പിനുള്ള ഭീഷണി
വേട്ടയാടൽ 

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ സസ്തനികൾ
വർഗ്ഗം:കേരളത്തിലെ സസ്തനികൾ
പുന്നനേടി

മുതുകിലെ സവിശേഷമായ കൂനിന് മുകളിൽ കാണുന്ന ചെറിയ ചിറക് (DorsalFin) ആണ് **പുന്നനേടി** (ശാസ്ത്രീയനാമം:*Sousa chinensis*) ഡോള്ഫിൻറെ പ്രത്യേകത. തവിട്ടും ചാരവും കലർന്ന നിറമാണ്‌. അടിവശത്തും തുഴകളിലും വാലിലും ഇളം ചുവപ്പ് നിറം കലർന്നതായിരിക്കും. അവിടവിടെയായി പൊട്ടുകളുമുണ്ട്. വായുടെ കീറൽ നേരെയാണ്. നെറ്റി അൽപ്പം പുറത്തേക്ക് തള്ളിനിൽക്കുന്നു.

## പെരുമാറ്റം
ചരിഞ്ഞാണ് ഈ ഡോൾഫിൻ വെള്ളത്തിൽനിന്നു കുതിച്ചുയരുന്നത്. തിരിച്ച്‌ വെള്ളത്തിലേക്ക് വീഴുന്നതിനുമുമ്പ് വാൽ വായുവിൽ ഉയർത്തുകയും ചെയ്യും. വൃത്താകൃതിയിൽ അതിവേഗം നീന്തികൊണ്ട് ഇണകൾ രസിക്കാറുണ്ട്.

## വലിപ്പം
ശരീരത്തിൻറെ മൊത്തം നീളം 2-2.8 മീ. തുക്കം 150–200 കിലോഗ്രാം.

## ആവാസം കാണപെടുന്നത്
കണ്ടൽ കാടുകൾ , അഴിമുഖങ്ങൾ, കിഴക്കും പടിഞ്ഞാറും തീരങ്ങളില്നിന്നു മാറിയുള്ള ആഴംകുറഞ്ഞ കടൽ ഭാഗങ്ങൾ , ആൻഡമാൻ ദ്വീപുകൾ , മഹാരാഷ്ട്ര, ഗുജറാത്ത്, ഗോവ, കേരളം, തമിഴ്നാട്‌, ആന്ധ്രാപ്രദേശ്, ഒറീസ്സ എന്നിവയുടെ തീരങ്ങളിൽ നിന്നകന്ൻ കാണപെട്ടിട്ടുണ്ട്.

## നിലനിൽപിനുള്ള ഭീഷണി
മത്സ്യബന്ധനം, കള്ളവേട്ട, ആവാസനശീകരണം, മലിനീകരണം.

## ഇതുകൂടി കാണുക
*കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:ഡോൾഫിനുകൾ
വർഗ്ഗം:കേരളത്തിലെ സസ്തനികൾ
മിഥ്യ (ചലച്ചിത്രം)

1990 ൽ ഐ.വി. ശശിയുടെ സംവിധാനത്തിൽ, എം.ടി. വാസുദേവൻനായരുടെ തിരക്കഥയിൽ പുറത്തിറങ്ങിയ ഒരു മലയാളചലച്ചിത്രമാണ് **മിഥ്യ**. മമ്മൂട്ടി, സുരേഷ് ഗോപി, രൂപിണി, സുകുമാരി, എം ജി സോമൻ എന്നിവരാണ് ഈ ചിത്രത്തിലെ  പ്രധാന കഥാപാത്രങ്ങളെ അവതരിപ്പിച്ചത്. ഈ ചിത്രം ബോക്സോഫീസിൽ വിജയമായിരുന്നു.

## അഭിനേതാക്കൾ
* മമ്മൂട്ടി  : വേണുഗോപാൽ
* സുരേഷ് ഗോപി  : കെ.പി. രാജഗോപാൽ
* രൂപിണി : ദേവി
* ജഗന്നാഥ വർമ്മ : കൃഷ്ണക്കുറുപ്പ്
* ബാലൻ കെ. നായർ : നാരായണൻ
* എം.ജി. സോമൻ : അപ്പുണ്ണി
* കെ.പി. ഉമ്മർ : നമ്പ്യാർ
* ഭീമൻ രഘു : വർഗ്ഗീസ്
* കുതിരവട്ടം പപ്പു : എഴുത്തച്ഛൻ
* തിക്കുറിശ്ശി സുകുമാരൻ നായർ : മുത്തഛൻ
* കവിയൂർ പൊന്നമ്മ : രാജഗോപാലിൻറെ അമ്മ
* സുകുമാരി : അമ്മാളു
* സോണിയ

## അവലംബം

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ
വർഗ്ഗം:സുരേഷ് ഗോപി അഭിനയിച്ച ചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
നിമിഷ സജയൻ

മലയാളത്തിലെ ഒരു  ചലച്ചിത്രനടിയാണ് **നിമിഷ സജയൻ**. തൊണ്ടിമുതലും ദൃക്സാക്ഷിയും എന്ന സിനിമയിലൂടെയാണ് അവർ ചലച്ചിത്രരംഗത്ത് എത്തിയത്. ദിലീഷ് പോത്തൻ സംവിധാനം ചെയ്ത ഈ ചിത്രത്തിൽ ശ്രീജ എന്ന നായികാകഥാപാത്രത്തെ അവതരിപ്പിച്ചു.. ഈ ചിത്രത്തിലെ അഭിനയത്തിന് മികച്ച പുതുമുഖനടിക്കുള്ള വനിതാ ഫിലിം അവാർഡ് ലഭിച്ചു. ഒരു കുപ്രസിദ്ധ പയ്യൻ, ചോല എന്നീ ചിത്രങ്ങളിലെ അഭിനയത്തിന് മികച്ച നടിയ്ക്കുള്ള സംസ്ഥാന അവാർഡ് നേടി.കൊച്ചി സിനിമാറ്റിക് യൂണിവേഴ്സിന്റെ മെർലിൻ മൺറോ എന്ന പേരിലാണ് ഇവർ അറിയപ്പെടുന്നത്
നായാട്ട്,ഗ്രേറ്റ് ഇന്ത്യൻ കിച്ചൺ,മാലിക് എന്നീ മലയാള ചിത്രങ്ങളിലെ അഭിനയത്തിന് മികച്ച പ്രേക്ഷക ശ്രദ്ധ നേടാൻ കഴിഞ്ഞു.

## ആദ്യകാലജീവിതം
മുംബൈയിലെ അംബർനാഥിലാണ് ജനിച്ചതും വളർന്നതും. അച്ഛൻ സജയൻ നായർ മുംബൈയിൽ എഞ്ചിനീയറാണ്.അമ്മ ബിന്ദു. ബദ്‌ലാപ്പൂർ കാർമൽ കോൺവെന്റ് ഹൈസ്കൂളിലായിരുന്നു പഠനം. പഠനകാലത്തു തന്നെ കലാകായികരംഗങ്ങളിൽ നിമിഷ സജീവമായി പങ്കെടുത്തിരുന്നു. ചെറുപ്പം മുതലേ മാർഷ്യൽ ആർട്സ് പഠിക്കാൻ തുടങ്ങി. എട്ടാം ക്ലാസ്സിൽ പഠിക്കുമ്പോൾ കൊറിയൻ ആയോധനകലയായ തായ്കൊണ്ടോയിൽ ബ്ലാക്ക് ബെൽറ്റ് നേടി. തായ്കൊണ്ടോയിൽ ദേശീയ തലത്തിൽ മഹാരാഷ്ട്രയെ പ്രതിനിധീകരിച്ച് പങ്കെടുത്തിട്ടുണ്ട്. കോളേജിൽ വോളിബോൾ, ഫുട്ബോൾ ടീമുകളുടെ ക്യാപ്റ്റൻ ആയിരുന്നു.
മാസ്സ് കമ്മ്യൂണിക്കേഷനിൽ ബിരുദപഠനം തുടരുന്നതിനിടയിൽ ഒരു ഇടവേളയെടുത്ത് കൊച്ചിയിൽ അഭിനയപരിശീലനത്തിനായി ചേർന്നു. ഇക്കാലത്താണ് 'തൊണ്ടിമുതലും ദൃക്സാക്ഷിയും' എന്ന ചിത്രത്തിൽ അഭിനയിക്കുവാൻ അവസരം ലഭിച്ചത്.

## ചലച്ചിത്രങ്ങൾ

## പുരസ്ക്കാരങ്ങൾ
*2018 മികച്ച പുതുമുഖനടി, വനിത ഫിലിം അവാർഡ്സ്
*2018 ന്യൂസ് 18 സ്ത്രീരത്നം അവാർഡ്
*2018 സ്മായി 17 യൂത്ത് ഐക്കൺ
*2018 അപ്കമിങ്ങ് ടാലന്റ്, ക്രിട്ടിക്സ് അവാർഡ്
*2018 ടൊരന്റോ ഇന്റർനാാഷണൽ സൗത്ത് ഏഷ്യൻ ഫിലിം അവാർഡ്സ്, മികച്ച നടി
* 2018 SIIMA മികച്ച പുതുമുഖനടി (മലയാളം)
*2018 - ഏഷ്യാനെറ്റ് ഫിലിം അവാർഡ്സ് മികച്ച നടി (നാമനിർദ്ദേശം)
*2018 - ഫിലിം ഫെയർ അവാർഡ്, മികച്ച നടി (മലയാളം) (നാമനിർദ്ദേശം)
*2018 - മികച്ച നടിയ്ക്കുള്ള സംസ്ഥാന അവാർഡ്

## അഭിനയ ജീവിതം
ദിലീഷ് പോത്തൻ സംവിധാനം ചെയ്ത *[[തൊണ്ടിമുതലും ദൃക്സാക്ഷിയും]]* എന്ന ചിത്രത്തിലൂടെയാണ് നിമിഷ തന്റെ അഭിനയ ജീവിതം ആരംഭിച്ചത്. എഡിറ്റർ ബി അജിത്കുമാറിന്റെയും, രാജീവ് രവിയുടെയും *[[ഈട]]* എന്ന ചിത്രത്തിൽ അവർ പ്രധാന വേഷം ചെയ്തു. 2019 ൽ മധുപാൽ സംവിധാനം ചെയ്ത ഒരു കുപ്രസിദ്ധ പയ്യൻ, സനൽ കുമാർ ശശിധരൻ സംവിധാനം ചെയ്ത ചോല എന്നീ ചിത്രങ്ങളിൽ മികച്ച നടിക്കുള്ള 49-ാമത് കേരള സംസ്ഥാന ചലച്ചിത്ര അവാർഡ് നേടി. ചോല നിരവധി അന്താരാഷ്ട്ര ചലച്ചിത്ര മേളകളിൽ പ്രദർശിപ്പിച്ചു.

2021ൽ നിമിഷ ദ ഗ്രേറ്റ് ഇന്ത്യൻ കിച്ചനിൽ അഭിനയിച്ചു. ചിത്രത്തിനും അവളുടെ പ്രകടനത്തിനും മികച്ച സ്വീകാര്യത ലഭിച്ചു. അതേ വർഷം തന്നെ നായാട്ട്, *[[മാലിക് (ചലച്ചിത്രം)|മാലിക്]]* എന്നീ ചിത്രങ്ങളിൽ അവർ പ്രധാന വേഷങ്ങൾ ചെയ്തു. 2022ൽ അവർ *ഒരു തെക്കൻ തല്ല് കേസ്*, ഇന്നലെ വരെ, ഹെവൻ എന്നിവയുടെ ഭാഗമായി. *[[തുറമുഖം (2023 ചലച്ചിത്രം)|തുറമുഖം]]*, *ചേര* എന്നിവയാണ് അവരുടെ വരാനിരിക്കുന്ന ചിത്രങ്ങൾ. എ. എൽ. വിജയിയുടെ  മിഷൻ: ചാപ്റ്റർ 1-അച്ചം എൻബതു ഇല്ലൈയേ എന്ന ചിത്രത്തിലൂടെയാണ് അവർ തമിഴിൽ അരങ്ങേറ്റം കുറിച്ചത്, എന്നാൽ തമിഴിൽ അവരുടെ റിലീസ് ചെയ്ത ആദ്യ  ചിത്രം 2023-ൽ പുറത്തിറങ്ങിയ ചിത്തിര ആയിരുന്നു.
## അവലംബം

## പുറത്തേക്കുള്ള കണ്ണികൾ
*
*നിമിഷ സജയൻ - ബുക്ക്മൈഷോ.കോം

വർഗ്ഗം:മലയാളചലച്ചിത്രനടിമാർ
ജഗ് സുരയ്യ

പത്രപ്രവർത്തകനും ആക്ഷേപഹാസ്യകൃതികളുടെ കർത്താവുമാണ് **ജഗ് സുരയ്യ.**ടൈംസ് ഓഫ് ഇന്ത്യയുടെ എഡിറ്ററായും അദ്ദേഹം സേവനമനുഷ്ഠിച്ചിട്ടുണ്ട്.പസിഫിക് ഏഷ്യ ട്രാവൽ അസോസിയേഷന്റെ സുവർണ്ണ പുരസ്കാരം നേടുന്ന ആദ്യത്തെ ഇന്ത്യാക്കാരനുമാണ് ജഗ്. ഖുശ് വന്ത് സിങ്  സുരയ്യയെ ഇന്ത്യയിലെ *ആർട്ട് ബുഷ്വാൾഡ്* എന്നു വിശേഷിപ്പിക്കുകയുണ്ടായി. അജിത് നൈനാനുമായി ചേർന്നു ജഗ് സുരയ്യ  *ലൈക് ദാറ്റ് ഒൺലി* കൃതി പ്രസിദ്ധീകരിച്ചിട്ടുണ്ട്.
## പുറംകണ്ണി
*Dubyaman cartoon strip gallery 
## അവലംബം

വർഗ്ഗം:ഇന്ത്യയിലെ പത്രപ്രവർത്തകർ
അജിത് നൈനാൻ

ഇന്ത്യാ ടുഡേ, ടൈംസ് ഓഫ് ഇന്ത്യാ തുടങ്ങിയ പ്രസിദ്ധീകരണങ്ങൾക്കു വേണ്ടി വരച്ചുകൊണ്ടിരുന്ന ഒരു കാർട്ടൂണിസ്റ്റാണ് **അജിത് നൈനാൻ (Ajit Ninan)** (1955 – 8 September 2023). ടൈംസ് ഓഫ് ഇന്ത്യയിൽ പ്രസിദ്ധീകരിച്ചു വരുന്ന *നൈനാൻസ് വേൾഡ് *ശ്രദ്ധേയമായ ഒരു കാർട്ടൂൺ  തുടർപംക്തിയാണ്. രാഷ്ട്രീയവുമായി ബന്ധപ്പെട്ട  നൈനാന്റെ കാർട്ടൂണുകളാണ് ഏറെയും പ്രസിദ്ധീകരിച്ചിട്ടുള്ളത്.
## കോമിക് രചനകൾ
*ഡിറ്റക്ടീവ് മൂച് വാലാ
## കാർട്ടൂണുകൾ
* *അജിത് നൈനാൻസ് ഫണ്ണി വേൾഡ്*, - ടാർജറ്റ് മാസിക
* *ജസ്റ്റ് ലൈക് ദാറ്റ്!* ടൈംസ് ഓഫ് ഇന്ത്യ
* *ലൈക് ദാറ്റ് ഒൺലി ! -*നൈനാൻ & ജഗ് സുരയ്യ.
* *സെന്റർ സ്റ്റേജ്*, ഇന്ത്യാ ടുഡേ
* 'നൈനാൻസ് വേൾഡ്*, 
* *പോളി ട്രിക്സ്''.
### പുസ്തകങ്ങൾ
* 
* Ninan, Ajit, and Sudeep Chakravarti (eds.). The India Today Book of Cartoons. New Delhi: Books Today, 2000.
## അവലംബം

വർഗ്ഗം:കാർട്ടൂണിസ്റ്റുകൾ
വർഗ്ഗം:1955-ൽ ജനിച്ചവർ
വർഗ്ഗം:2023-ൽ മരിച്ചവർ
ലഫായെറ്റ്, കാലിഫോർണിയ

**ലഫായെറ്റ്**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയിയിൽ, കോൺട്രാ കോസ്റ്റാ കൗണ്ടിയിലെ ഒരു നഗരമാണ്. (മുൻകാലത്ത് ലാ ഫയെറ്റ് എന്നറിയപ്പെട്ടിരുന്നു). 2011 ലെ കണക്കുകളനുസരിച്ച് ഈ നഗരത്തിലെ ജനസംഖ്യ 24,285 ആയിരുന്നു. അമേരിക്കൻ വിപ്ലവത്തിൽ പങ്കെടുത്ത ഫ്രഞ്ച് സൈനിക നേതായവായിരുന്ന മാർക്വിസ് ഡി ലാ ഫായെറ്റിന്റെ പേരിലാണ് ഈ നഗരം അറിയപ്പെടുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സിയെനാഗാസ് ഡെൽ കറ്റാറ്റുമ്പോ ദേശീയോദ്യാനം

**സിയെനാഗാസ് ഡെൽ കറ്റാറ്റുമ്പോ ദേശീയോദ്യാനം**  ()  പുറമേ കറ്റാറ്റുമ്പോ ദേശീയോദ്യാനം അല്ലെങ്കിൽ സിയെനാഗാസ് ഡി ജുവാൻ മാന്വൽ ദേശീയോദ്യാനം എന്നും അറിയപ്പെടുന്ന ഇത് വെനിസ്വേലയിലെ ഒരു സംരക്ഷിത പ്രദേശമാണ്.  സുലിയ സംസ്ഥാനത്തെ രണ്ടാമത്തെ പ്രകൃതിദത്ത ഉദ്യാനമാണിത്. കറ്റാറ്റുമ്പോ ഈർപ്പ വനഖണ്ഡങ്ങളടങ്ങിയ പരിസ്ഥിതിമേഖലയുടെ ഒരു വിഭാഗം ഇതിൽ ഉൾപ്പെടുന്നു. സെറാനിയ ഡെൽ പെരിജയ്ക്കും മരക്കായ്ബോ തടാകത്തിനുമിടയിലുള്ള വിശാല സമതലത്തിലാണ് ഇത് സ്ഥിതി ചെയ്യുന്നത്. അതിയായ ഈർപ്പത്തോടുകൂടിയ, 22 ഡിഗ്രി മുതൽ 32 ഡിഗ്രി വരെയുള്ള താപനിലയാണ് ഈ പ്രദേശത്ത് അനുഭവപ്പെടാറുള്ളത്. അസാധാരണമായി സമതലത്തിൽനിന്നു വമിക്കുന്ന ഒരു കാന്തിക പ്രതിഭാസത്തിൻറെ പേരിലാണ് ഈ മേഖല രാജ്യമെമ്പാടും അറിയപ്പെടുന്നത്. 

## അവലംബം

വർഗ്ഗം:വെനസ്വേലയിലെ ദേശീയോദ്യാനങ്ങൾ
പാഞ്ചജന്യം (1982 ചലച്ചിത്രം)

1982ൽ കെ.ജി. രാജശേഖരൻ കഥയെഴുതി സംവിധാനം ചെയ്ത  രവി വിലങ്ങനെക്കൊണ്ട് തിരക്കഥയും സംഭാഷണവു മെഴുതിയ, എസ് ആർ സ്വാമി നിർമ്മിച്ച് പുറത്തിറങ്ങിയ മലയാള ചലച്ചിത്രമാണ്***പാഞ്ചജന്യം***. പ്രേം നസീർ, സ്വപ്ന, ബാലൻ കെ. നായർ,കവിയൂർ പൊന്നമ്മ,കടുവാക്കുളം, ആലുമ്മൂടൻ തുടങ്ങിയവർ പ്രധാനവേഷമിട്ട ഈ ചിത്രത്തിന്റെ ഗാനങ്ങൾ മങ്കൊമ്പ് ഗോപാലകൃഷ്ണൻരചിച്ചു. ശങ്കർ ഗണേഷ് ഈണം നൽകി. 

## താരനിര

## പാട്ടരങ്ങ്
*വരികൾ:മങ്കൊമ്പ് ഗോപാലകൃഷ്ണൻ.
*ഈണം:  ശങ്കർ ഗണേഷ് 

## അവലംബം

## പുറത്തേക്കുള്ള കണ്ണികൾ
* 
## ചിത്രം കാണുക
പാഞ്ചജന്യം1982

വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ
വർഗ്ഗം:1982-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:കെ.ജി രാജശേഖരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:മങ്കൊമ്പ്-ശങ്കർ ഗണേഷ് ഗാനങ്ങൾ
വർഗ്ഗം:ശങ്കർ ഗണേഷ് സംഗീതം നലകിയ ചലച്ചിത്രങ്ങൾ
തണുക്ക്

**ഹെലികോപ്റ്റർ ട്രീ, പ്രൊപ്പല്ലർ ട്രീ, വിർലി വിർലി ട്രീ, സ്റ്റിൻക്വുഡ്** അല്ലെങ്കിൽ '"'ഷിറ്റ്വുഡ് '"' എന്നീ പേരുകളിലറിയപ്പെടുന്ന **തണുക്ക്** .ഹെർനാൻഡിയസീ കുടുംബത്തിലെ ഒരു സപുഷ്പി സസ്യമാണ്. 

## അവലംബം
### Inline citations

### സ്രോതസ്സുകൾ
* 
* 

## പുറത്തേക്കുള്ള കണ്ണികൾ

* 
* 

വർഗ്ഗം:പാൻട്രോപ്പിക്കൽ സസ്യങ്ങൾ
വർഗ്ഗം:ആഫ്രിക്കയിലെ സസ്യജാലം
വർഗ്ഗം:മഡഗാസ്കറിലെ സസ്യജാലങ്ങൾ
വർഗ്ഗം:ക്വീൻസ്ലാൻഡിലെ സസ്യജാലങ്ങൾ
വർഗ്ഗം:തെക്കേ അമേരിക്കയിലെ സസ്യജാലം
വർഗ്ഗം:കേരളത്തിലെ സസ്യജാലം
തവിടൻ വെരുക്

ഇന്ത്യയിലെ കാടുകളിൽ അങ്ങിങ്ങായി കാണപ്പെടുന്ന **തവിടൻ വെരുക്** (ശാസ്ത്രീയ നാമം: *Paradoxurus jerdoni*) കാഴ്ചയിൽ മരപ്പട്ടിയെപ്പോലെതന്നെയാണ്. എന്നാൽ മുഖത്തും ശരീരത്തിലും അടയാളങ്ങളില്ല. മരപ്പട്ടിയെക്കാൾ കുടുതൽ തവിട്ടുനിറമുണ്ട്. തലയുംകാലുകളും അതിനെക്കാൾ ഇരുണ്ടതും തോൾ മങ്ങിയ തവിട്ടുനിറവും വശങ്ങൾ കുടുതൽ ചാരനിറവുമാണ്. വാലിനും നിളം കൂടുതലാണ്. വാലിൻറെ അറ്റം മിക്കതിലും വിളറിയ നിറമായിരിക്കും. അടുത്തുചെന്നു പരിശോധിച്ചാൽ കഴുത്തിലെ രോമങ്ങൾ ശരീരത്തിലെ മറ്റു ഭാഗങ്ങളിലുള്ള രോമങ്ങളുടെ എതിർദിശയിലാണ് വളരുന്നതെന്ൻ കാണാൻ കഴിയും. അക്രമണകാരികളെ പേടിപ്പിച്ചകറ്റാനുള്ള ഒരു രൂപാന്തരമാവാം ഇത്. 

## പെരുമാറ്റം
മിശ്രഭോജിയാണെങ്കിലും പ്രധാനമായും കായ്കനികളാണ് ഭക്ഷിക്കുന്നത്. മഴക്കാടുകളിൽ  കാണുന്ന പഴങ്ങളെയാണ് മുഖ്യമായും ഇവ  ആശ്രയിക്കുന്നത്.

## വലിപ്പം
ശരീരത്തിൻറെ മൊത്തം നിളം:48-59 സെ.മീ., തൂക്കം:2.4-4കിലോ.

## ആവാസം
ഈർപ്പമുള്ള നിത്യഹരിതവനങ്ങൾ,കാപ്പിത്തോട്ടങ്ങൾ. ഏറ്റവും നന്നായി കാണാവുന്നത് – കളക്കാട്മുണ്ടൻതുറ NP (തമിഴ്നാട്‌).

## നിലനില്പിനുള്ള ഭീഷണി
ആവാസവ്യവസ്ഥയുടെ നഷ്‌ടം.

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ സസ്തനികൾ
പുടിലോവ് മിൽ സമരം 1917

സെൻറ് പീറ്റേഴ്സ് ബർഗിൽ പ്രവർത്തിച്ചിരുന്ന പുടിലോവ് മില്ലിൽ തൊഴിലാളികൾ നടത്തിയ  1917ലെ സമരം റഷ്യൻവിപ്ലവ ചരിത്രത്തിലെ പ്രധാന സംഭവങ്ങളിലൊന്നാണ്.നേരത്തെ ഈ സ്ഥലം പെട്രോഗാഡ് എന്നാണ് അറിയപ്പെട്ടിരുന്നത്.ഇന്ന് സെൻറ് പീറ്റേഴ്സ് ബർഗ് എന്നറിയപ്പെടുന്നു.ജൂലിയൻ കലണ്ടർ പ്രകാരം 1917 ഫെബ്രുവരി 18നാണ് സമരം ഔദ്യോഗികമായി തുടങ്ങിയത്.1905 മുതലെ പുടിലോവ് മില്ലിൽ സമരപരമ്പകൾ ആരംഭിച്ചിരുന്നു.ആദ്യഘട്ടത്തിൽ സമരത്തിന് ശക്തിയില്ലായിരുന്നുവെങ്കിലും പിൽക്കാലത്ത് വലിയ സമര മുന്നേറ്റമായി ഇത് മാറി.1917ലെ ഫെബ്രുവരി വിപ്ലവത്തിൻറെ ഉത്പ്രേരക ശക്തിയായി ഈ സമരത്തെ വിലയിരുത്തപ്പെടുന്നു.

## അവലംബം

വർഗ്ഗം:റഷ്യൻ വിപ്ലവം
ഇന്ത്യൻ ഇലമൂക്കൻവാവൽ

ഇടത്തരം വലിപ്പമുള്ള ഇന്ത്യൻ ഇലമൂക്കൻവാവലിനു (ശാസ്ത്രീയ നാമം : *Hipposideros speoris*) ചാരനിറം മുതൽ ഓറഞ്ചു കലർന്ന തവിട്ടുവരെയാകാം. എന്നാൽ തോളുകൾകിടയിലും അടിവശത്തും നന്നായി വിളറിയ നിറമായിരിക്കും. ചെറിയ ചെവികളായിരിക്കും. നാസികയിതൾ ‘സ്മോളർ ലീഫ്നോസ്ട്’വാവലുകളുടേതുപോലെയായിരിക്കും. നാസാരന്ധ്രത്തോട് ചേർന്ന മൂന്ന് അധിക നാസികയിതളുകളുടെ കാര്യത്തിലും വികാസം പ്രാപിച്ച ലാപ്പെറ്റു(lappet)കളുടെ കാര്യത്തിലുമാണ് വ്യത്യാസമുള്ളത്.

## പെരുമാറ്റം
അസ്തമയശേഷം പത്തുമിനിറ്റ് കഴിഞ്ഞ്‌ താമസസ്ഥലം വിടുന്നു. 10-15 വാവലുകളുടെ ചെറിയ സംഘങ്ങളായാണ്  വേട്ടയാടുന്നത്. വർഷത്തിൻറെ മിക്കവാറും സമയം ആണും പെണ്ണും ഒന്നിച്ചു കഴിയുന്നു. 

## വലിപ്പം
കൈകളുടെതടക്കം തോളിൻറെ നീളം 4.5-5.4 സെ.മീ. ശരീരത്തിൻറെ മൊത്തം നീളം 4.6-6.2 സെ.മീ.

## ആവാസം കാണപ്പെടുന്നത്
ഇന്ത്യയിലെ തനതു (Endemic) സ്പിഷീസാണ് ഇത്. കൂടുതലായി കണപ്പെടുന്നത് ദക്ഷിണേന്ത്യയിലെ  വനങ്ങളിലും കുന്നുകളിലുമാണ്. ഗുജറാത്തിലും ഒറീസ്സയിലും ഉത്തർപ്രദേശിലും  കാണപ്പെടുന്നു. ഗുഹകളിലും തുരങ്കങ്ങളിലും  ഉപേക്ഷിക്കപ്പെട്ട കെട്ടിടങ്ങളിലും കുന്നുകളിലെ വിള്ളലുകളിലുമാണ് കഴിയുന്നത്.·ഏറ്റവും നന്നായി കാണാവുന്നത് – മഹാരാഷ്ട്രയിലെ എലെഫന്റ   ഗുഹകളിലാണ് (elephanta caves).

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ സസ്തനികൾ
വർഗ്ഗം:കേരളത്തിലെ സസ്തനികൾ
കൂനൻ തിമിംഗിലം

**കൂനൻ തിമിംഗിലം**  ഊർജസ്വലനായ വലിയ തിമിംഗിലമാണ്. ലോകത്തിൽ ഏറ്റവും അറിയപ്പെടുന്ന തിമിംഗിലങ്ങളിൽ ഒന്നാണിത്. വലിയ തിമിംഗിലങ്ങളുടെ കൂട്ടത്തിൽ ഏറ്റവും സജീവവും എളുപ്പം കാണാൻ കഴിയുന്നതുമായ തിമിംഗിലമാണിത്.  

## രൂപ വിവരണം
സവിശേഷമായ തുഴകളും തലയും വാലുമാണ് ഇവയുടെ പ്രത്യേകതകൾ. വണ്ണം കുറഞ്ഞ തലയും, ഒരൊറ്റ വരമ്പും, നീലത്തിമിംഗിലത്തിൻറെതുപോലെയുള്ള വലിയ സ്പ്ലാഷ്ഗാർഡും ഇവയ്ക്കു ഉണ്ട്. ട്യൂബർക്കിൽ എന്നറിയപ്പെടുന്ന ചെറിയ നോബുകൾ തലയിലും കീഴ്താടിയിലുമുണ്ട്. മറ്റേതു തിമിംഗിലത്തിൻറെതിനെക്കാളും നീളമുള്ള തുഴകലാണ് ഇതിൻറെത്. തുഴകളുടെ അരികിലും ട്യൂബർക്കോളുകൾ കാണാനാവും. ശരീരത്തിൻറെ നിറം നീല കലർന്ന കറുപ്പോ ഇരുണ്ട ചാരനിരമോ ആകാം. അടിവശത്ത്, പ്രത്യേകിച്ചും വയറിൽ വെള്ള പാടുകൾ കണ്ടേക്കാം. വീതിയുള്ള നീലകലർന്ന കറുപ്പുനിറത്തിലുള്ള വാലിൻറെ അരികുകൾ തൊങ്ങൽ പിടിച്ചപോലെയായിരിക്കും.

## പെരുമാറ്റം
വെള്ളത്തിൽ നിന്ന് പൂർണമായി ചാടുന്ന ഇത് തിരിച്ച് മുതുകുതിരിഞ്ഞായിരിക്കും വീഴുന്നത്. തിരികെ മുങ്ങുന്ന സമയത്ത് വാൽ വളയ്ക്കുകയും ഇതിന്റെ ഫലമായി വെള്ളത്തിന്‌ മുകളിൽ വാൽ പൂർണമായി കാണപ്പെടുകയും ചെയ്യുന്നു. നന്നായി ശബ്ദമുണ്ടാക്കുന്ന ജലസസ്തിനികളിൽ ഒന്നാണിത്. ആൺ തിമിംഗിലങ്ങളുടെ പാട്ട് 35 മിനിറ്റ് വരെ തുടർച്ചയായി നീളാം. മറ്റു തിമിംഗിലങ്ങൾ കൂടിചെരുന്നതുവരെ, ദിവസം മുഴുവൻ ഇത് തുടരുന്നു. കൂനൻ തിമിംഗിലത്തിൻറെ വെള്ളം ചീറ്റൽ വളരെ സവിശേഷതയാർന്നതാണ്. മൂന്ന് മീറ്ററോളം ഉയരത്തിലെതുന്ന അത് വീതിയുള്ളതും രണ്ടായി പിരിയുന്നതുമാണ്. വായുവിലുയർന്ന രണ്ടു ബലൂണുകൾ പോലെയായിരിക്കും ഇവ കാണപ്പെടുക. പൊങ്ങി വരുമ്പോൾ ചീറ്റൽ സുഷിരങ്ങളും ചീറ്റലും മുതുക് കാനപ്പെടുന്നതിനു മുമ്പുതന്നെ കാണാനാവും.

## വലിപ്പം
ശരീരത്തിൻറെ മൊത്തം നീളം- 11-16 മീറ്റർ, തൂക്കം- 2500-3500 കിലോഗ്രാം. ഇവയ്ക്ക് ശരീരനീളത്തിൻറെ  മൂന്നിലൊന്നോളം വലിപ്പമുണ്ടാവും.

## ആവാസം
ശൈത്യകാലത്ത് താഴ്ന്ന ലാറ്റിറ്റ്യൂഡിലുള്ള ഉഷ്ണ ജല സമുദ്രത്തിലും, വേനൽകാലത്ത്‌ ഉയർന്ന അക്ഷാംശരേഖയിലുള്ള ശീതജലസമുദ്രത്തിലും കാണപ്പെടുന്നു. പടിഞ്ഞാറും കിഴക്കും തീരങ്ങളിൽനിന്നു മാറി കാണപ്പെടുന്നു. തമിഴ്‌നാട്ടിലും കേരളത്തിലും കരയ്ക്കടിഞ്ഞിട്ടുണ്ട്.

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:തിമിംഗിലങ്ങൾ
വർഗ്ഗം:കേരളത്തിലെ സസ്തനികൾ
സിലോൺ അടക്കവാവൽ

**സിലോൺ അടക്കവാവലിൻറെ** ശാസ്ത്രിയ നാമം *Pipistrellus ceylonicus* എന്നാകുന്നു. ഇരുണ്ട തവിട്ടു ചെവികളും മുഖവും ചിറകും ഉള്ള വലിയ വവ്വാലാണിത്. ശരിരത്തിൻറെ നിറം ചാരം കലർന്ന തവിട്ടു നിറം മുതൽ ഇളം ചുവപ്പ് നിറം വരെയും ചിലപ്പോൾ ചുവപ്പ് കലർന്ന സ്വർണ്ണനിറവുമാകാം. ശരിരത്തിൻറെ അടിവശം കൂടുതൽ ഇരുണ്ടതുമാണ്.

## പെരുമാറ്റം
മറ്റു വവ്വാലുകളെപ്പോലെ താഴേക്ക്‌ തൂങ്ങി കിടക്കുന്നതിനു പകരം ഇവ പദങ്ങളും ചിറകിലെ നഖങ്ങളും ഉപയോഗിച്ച് ഏതെങ്കിലും പ്രതലത്തോട്‌ ഒട്ടി നിൽകുകയാണ്‌ ചെയ്യുന്നത്. നിലത്തു വെച്ചാൽ ഇഴഞ്ഞു പോകാൻ ശ്രമിക്കുന്ന ഇവയ്ക്ക്  ഉറങ്ങുന്ന ഉയർന്ന സ്ഥാനങ്ങളിൽ നിന്നല്ലാതെ വായുവിൽ പറക്കാൻ പ്രയാസമുണ്ട്.

## ആവാസം
മദ്ധ്യേ ഇന്ത്യയിലും തെക്ക്,കിഴക്ക്,പടിഞ്ഞാറ് ഭാഗങ്ങളിലുള്ള വനങ്ങളിലും പട്ടണങ്ങളിലും കാണപെടുന്നു എന്നാൽ മൗണ്ട്അബുവിന് വടക്കോ, വടക്കുകിഴക്ക്‌ പ്രദേശങ്ങളിലോ ഇതിനെ കണ്ടതായി രേഖപ്പെടുത്തിയിട്ടില്ല. പഴയ കെട്ടിടങ്ങളിലും മരത്തോപ്പുകളിലുമാണ് ഇവ കഴിയുന്നത്‌. ഏറ്റവും നന്നായി കാണാവുന്നത്‌ പൂനെയിലും മുംബൈയിലും.  

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ സസ്തനികൾ
ചിന്ന കൊലയാളിത്തിമിംഗലം

തലയൻ തിമിംഗിലത്തോട് വളരെ സാമ്യമുള്ള ഇനമാണ് **ചിന്ന കൊലയാളിത്തിമിംഗിലം** (ശാസ്ത്രീയനാമം:*Feresa attenuata*) . ഉഷ്ണമേഖലാ പ്രദേശത്തെ ആഴക്കടലുകളിൽ കഴിയുന്നതും അധികമാരും അറിയാത്തതുമായ സംഘമായാണ് ഇവ സഞ്ചരിക്കുക. 1827ലും1874ലും ലഭിച്ച തലയോട്ടികളുടെ അടിസ്ഥാനത്തിൽ,1874ൽ John Gray ആണു ഇതിനെ വിശദീകരിച്ചത്.

## രൂപവിവരണം
പാർശ്വ ഭാഗങ്ങളിൽ ഇളം ചാരനിറവും തല ഇരുണ്ട കറുപ്പുനിറത്തിലുമാണ് ഉള്ളത്. മൂക്കിന്റെ അറ്റവും ചുണ്ടും  വെള്ളനിറത്തിലാണ്. 2 മീ. നീളമെത്തുമ്പോൾ ആൺ തിമിംഗിലങ്ങൾ പ്രത്യുല്പാദനശേഷി കൈവരിക്കുന്നു. താഴ് നിരയിൽ 26ഉം മുകൾ നിരയിൽ 22ഉം പല്ലുകൾ കാണപ്പെടുന്നു .  

## പെരുമാറ്റം
സജീവമായി നീന്തുന്ന ഇവ ശബ്ദമുണ്ടാക്കുകയും മുരളുകയും ചെയ്യുന്നുണ്ട്. വലിയ കൂട്ടങ്ങളായി കാണുന്ന ഇവ മറ്റു കൊലയാളിത്തിമിംഗിലങ്ങളെക്കാൾ ആക്രമകാരികളാണ്. ചെറിയ ഡോള്ഫിനുകളാണ് ഭക്ഷണം.

## വലിപ്പം
ശരീരത്തിന്റെ മൊത്തം നീളം: 2.1 -2.6  മീറ്റർ, തൂക്കം: 110 -275 കിലോഗ്രാം.

## ആവാസം,കാണപ്പെടുന്നത്
ഇന്ത്യൻ മഹാസമുദ്രത്തിലെ താഴ്ചയുള്ള ഊഷ്മളമായ ഉൾക്കടൽ മേഖലകൾ. ശ്രീലങ്കയുടെയും മാലിദ്വീപിലേയും  തീരങ്ങളിൽ നിന്ന് മാറി കാണപ്പെടുന്നു.

## നിലനിൽപ്പിനുള്ള ഭീക്ഷണി
മത്സ്യ ബന്ധന വലകൾ

## ഇതുകൂടി കാണുക
*കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:ഡോൾഫിനുകൾ
വർഗ്ഗം:ഇന്ത്യൻ മഹാസമുദ്രത്തിലെ ജന്തുജാലം
വർഗ്ഗം:കേരളത്തിലെ സസ്തനികൾ
ബാബുൽനാഥ് ക്ഷേത്രം

മുംബൈയിലെ ഒരു പുരാതന ശിവക്ഷേത്രമാണ് **ബാബുൽനാഥ്**. ഗിർഗാവ് ചൗപാട്ടിക്ക് സമീപം മലബാർ ഹില്ലിൽ, ചെറിയ കുന്നിൻ മുകളിലാണ് ഈ ക്ഷേത്രം സ്ഥിതി ചെയ്യുന്നത്. നഗരത്തിലെ ഏറ്റവും പഴയ ക്ഷേത്രങ്ങളിൽ ഒന്നാണ് ഇത് .  ബാബുൽ വൃക്ഷത്തിന്റെ (കരിവേലം) ദേവനായ ശിവന്റെ രൂപത്തിലാണ് ഈ ക്ഷേത്രത്തിലെ പ്രതിഷ്ഠ. പടികൾ നടന്നുകയറാൻ ബുദ്ധിമുട്ടുള്ള സന്ദർശകർക്കായി ഒരു എലിവേറ്ററും പ്രവർത്തിക്കുന്നുണ്ട്. മഹാശിവരാത്രി ഉത്സവത്തിന് ലക്ഷക്കണക്കിന് ഭക്തരാണ് ഈ ക്ഷേത്രം സന്ദർശിക്കുന്നത്.
## പേരിനു പിന്നിൽ
ബാബുൽനാഥ് എന്ന പേരിന് കാരണമായി പ്രധാനമായും മൂന്ന് വ്യാഖ്യാനങ്ങളാണ് പ്രചാരത്തിലുള്ളത്. ഇവിടെ നിന്നും ഒരു സ്വയംഭൂ ശിവലിംഗം കണ്ടെടുത്ത ‘ശ്രീ ബാബുൽ’ എന്ന ഇടയന്റെ പേരിൽ നിന്നും ഈ പേര് ലഭിച്ചു എന്നൊരു വിശ്വാസമുണ്ട്. ഈ ശിവലിംഗം ഒരു ബാബുൽ വൃക്ഷത്തിന്റെ ചുവട്ടിൽ ആയിരുന്നതിലാനാണ് ഈ പേര് വന്നതെന്ന് മറ്റൊരു പക്ഷം. ഇവ കൂടാതെ ജഗത്രയത്തിന്റെ പിതാവ് എന്ന അർഥത്തിൽ ‘ബാബാ’ (ഹിന്ദിയിൽ പിതാവ്) എന്ന സംജ്ഞയിൽ നിന്നും രൂപം കൊണ്ടതാണെന്നും വാദമുണ്ട്.
## ചരിത്രം
12-ആം നൂറ്റാണ്ടിൽ രാജാ ഭീംദേവിന്റെ കാലത്ത് ഈ ക്ഷേത്രം നിലനിന്നിരുന്നുവെന്ന് കരുതപ്പെടുന്നു. പിന്നീട് മണ്ണടിഞ്ഞുപോയ ഈ ക്ഷേത്രം 18-ആം നൂറ്റാണ്ടിൽ ഒരു ഗുജറാത്തി വ്യാപാരി പുനർനിർമ്മിച്ചു. 1890-ൽ ക്ഷേത്രം ഇന്നു കാണുന്ന മാതൃകയിലായി. ആ കാലഘട്ടത്തിൽ മുംബൈയിലെ ഏറ്റവും ഉയരം കൂടിയ നിർമ്മിതി ഈ ക്ഷേത്രഗോപുരമായിരുന്നുവത്രേ. ഒരിക്കൽ ഇടിമിന്നലേറ്റ് ഗോപുരത്തിന് കാര്യമായ കോട്ടം തട്ടുകയുണ്ടായി. 

## അവലംബം

## പുറത്തേക്കുള്ള കണ്ണികൾ
*[ http://www.babulnath.com/ ഔദ്യോഗിക വെബ്സൈറ്റ്]

വർഗ്ഗം:ശിവക്ഷേത്രങ്ങൾ
വർഗ്ഗം:ഇന്ത്യയിലെ ശിവക്ഷേത്രങ്ങൾ
വർഗ്ഗം:മുംബൈയിലെ ക്ഷേത്രങ്ങൾ
എലൈജ വുഡ്

**എലൈജ ജോർഡൻ വുഡ്** (ജനനം ജനുവരി 28, 1981) ഒരു അമേരിക്കൻ നടനും,  ശബ്ദ നടനും, ഡിജെയും, നിർമ്മാതാവുമാണ്. പീറ്റർ ജാക്സൺ സംവിധാനം ചെയ്ത ലോർഡ് ഓഫ് ദ റിങ്സ് ചലച്ചിത്രപരമ്പരയിൽ (2001-03) ഫ്രോഡോ ബാഗ്ഗിൻസ് എന്ന കഥാപാത്രത്തെ അവതരിപ്പിച്ച് അദ്ദേഹം ശ്രദ്ധ നേടി. 

1989 ഇറങ്ങിയ ബാക്ക് ടു ദ ഫ്യൂച്ചർ പാർട്ട് II എന്ന ചിത്രത്തിൽ ഒരു ചെറിയ വേഷം അവതരിപ്പിച്ചാണ് വുഡ് സിനിമയിൽ അരങ്ങേറ്റം നടത്തിയത്. തുടർന്ന് വലിയ വേഷങ്ങൾ കൈകാര്യം ചെയ്ത അദ്ദേഹം തന്റെ ഒൻപതാം വയസ്സിൽ തന്നെ ഒരു മികച്ച ബാലതാരമായി കണക്കാക്കപെട്ടിരുന്നു. അവലോൺ (1990), പാരഡൈസ് (1991), റേഡിയോ ഫ്ലൈയർ, ഫോറെവർ യംഗ് (രണ്ടും 1992 ൽ), ദ അഡ്വഞ്ചേഴ്സ് ഓഫ് ഹക്ക് ഫിൻ, ദ ഗുഡ് സോൺ (രണ്ടും 1993 ൽ) എന്നിവയാണ് ഇക്കാലത്തെ ശ്രദ്ധേയമായ ചിത്രങ്ങൾ. പിന്നീട് അദ്ദേഹം നോർത്ത്, ദി വാർ (രണ്ടും 1994 ൽ), ഫ്ളിപ്പർ (1996), ദ ഐസ് സ്റ്റോം (1997), ഡീപ് ഇംപാക്റ്റ്, ദ ഫാക്കൽറ്റി (രണ്ടും 1998) തുടങ്ങിയ ചിത്രങ്ങളിൽ കൗമാര വേഷങ്ങളിൽ അഭിനയിച്ചു. ലോർഡ് ഓഫ് ദ റിങ്സ് എന്ന ചിത്രത്തിനു ശേഷം, എതർണൽ സൺഷൈൻ ഓഫ് ദ സ്പോട്ടിൽസ് മൈൻഡ് (2004), സിൻ സിറ്റി, ഗ്രീൻ സ്ട്രീറ്റ്, എവിരിത്തിങ് ഈസ് ഇല്യൂമിനേറ്റഡ് (എല്ലാം 2005), പാരിസ്, ജെ ടൈമെ, ബോബി (രണ്ടും 2006 ൽ),സെലെസ്റ്റെ ആൻഡ് ജെസ്സി ഫോറെവർ, മാനിയാക് (രണ്ടും 2012 ൽ), ദി ഗ്രേറ്റ് പിയാനോ (2013), ദി ലാസ്റ്റ് വിച്ച് ഹണ്ടർ (2015), ദ ട്രസ്റ്റ് (2016), ഐ ഡോണ്ട് ഫീൽ അറ്റ് ഹോം ഇൻ ദിസ് വേൾഡ് എനിമോർ (2017) തുടങ്ങിയ ചിത്രങ്ങളിൽ വൈവിധ്യമാർന്ന വേഷങ്ങൾ അവതരിപ്പിച്ചു. 

ഹാപ്പി ഫീറ്റ് (2006), ഹാപ്പി ഫീറ്റ് ടു (2011) എന്നീ ആനിമേഷൻ സിനിമകളിൽ വുഡ് മുഖ്യ കഥാപാത്രമായ മമ്പിളിന് ശബ്ദം നൽകി. അതുപോലെ ടിം ബർട്ടൺ നിർമിച്ച 9 (2009) എന്ന അനിമേഷൻ ചിത്രത്തിൽ മുഖ്യകഥാപാത്രത്തിനും അദ്ദേഹം ശബ്ദം നൽകി. ലെജൻഡ് ഓഫ് സ്പൈറോ (2006-08) എന്ന വീഡിയോ ഗെയിം, ട്രോൺ അപ്റൈസിങ് (2012-13) എന്ന ഡിസ്നി എക്സ്ഡി ടെലിവിഷൻ പരമ്പര, ഓവർ ദ ഗാർഡൻ വാൾ (2014) എന്ന കാർട്ടൂൺ നെറ്റ്‌വർക്ക് പരമ്പര എന്നിവയിലും അദ്ദേഹം ശബ്ദം നൽകി. 

2011-14 വരെ എഫ്എക്‌സ് ചാനൽ അവതരിപ്പിച്ച വിൽഫ്രഡ് എന്ന പരമ്പരയിൽ റയാൻ ന്യൂമാൻ എന്ന കഥാപാത്രത്തെ അവതരിപ്പിച്ചു. അതിന് മികച്ച നടനുള്ള സാറ്റലൈറ്റ് അവാർഡിന് നാമനിർദ്ദേശം ലഭിച്ചു. 2005 ൽ അദ്ദേഹം സ്വന്തമായി സിമിയൻ റെക്കോർഡ്സ് എന്ന റെക്കോർഡ് കമ്പനി സ്ഥാപിച്ചു. 2010 ൽ അദ്ദേഹം, ഹൊറർ ചിത്രങ്ങൾ നിർമ്മിക്കുന്നതിൽ ശ്രദ്ധ കേന്ദ്രീകരിക്കുന്ന, സ്പെക്ട്രെവിഷൻ എന്ന നിർമ്മാണകമ്പനി സ്ഥാപിച്ചു.

## അഭിനയ ജീവിതം

### ചലച്ചിത്രം

### ടെലിവിഷൻ

### വീഡിയോ ഗെയിമുകൾ

## അവലംബം

## ബാഹ്യ കണ്ണികൾ
* 
* TCM Movie Database
* 
വർഗ്ഗം:1981-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ജീവിച്ചിരിക്കുന്നവർ
ആമി

പ്രശസ്ത എഴുത്തുകാരി കമലാസുരയ്യയുടെ ജീവിതകഥ ആസ്പദമാക്കി കമൽ രചനയും സംവിധാനംവും നിർവ്വഹിച്ച സിനിമയാണ് **ആമി**.മഞ്ജു വാര്യർ ആണ് കമലാ സുരയ്യ ആയി വേഷമിട്ടത്. മുരളി ഗോപി, ടൊവിനോ തോമസ് എന്നിവരും ചിത്രത്തിൽ പ്രധാനവേഷത്തിൽ അഭിനയിച്ചു
## അഭിനേയതാക്കൾ
*മഞ്ജു വാര്യർ-കമലാ സുരയ്യ
*മുരളി ഗോപി-ദാസ്, മാധവിക്കുട്ടിയുടെ ഭർത്താവ്
*അനൂപ് മേനോൻ-സഹീർ അഹമ്മദ്
*ടൊവിനോ തോമസ്
*രാഹുൽ മാധവ്
*കെ.പി.എ.സി. ലളിത

## ശബ്ദരേഖ

## അവലംബം

വർഗ്ഗം:2018-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എം. ജയചന്ദ്രൻ ഈണം പകർന്ന ഗാനങ്ങൾ
വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ
വർഗ്ഗം:മഞ്ജു വാരിയർ അഭിനയിച്ച ചലച്ചിത്രങ്ങൾ
ഹിക്കഡുവ ദേശീയോദ്യാനം

**ഹിക്കഡുവ ദേശീയോദ്യാനം** ശ്രീലങ്കയിലെ രണ്ടു മറൈൻ ദേശീയോദ്യാനങ്ങളിലൊന്നാണിത്. ഫ്രിഞ്ചിങ് പവിഴപ്പുറ്റുകളുടെ ഉയർന്ന ജൈവവൈവിധ്യം ഇവിടെ കാണാൻ കഴിയുന്നു.1940-ൽ അമ്പലങ്ങോഡ, ഹിക്കഡുവ എന്നീ ചെറിയദ്വീപുകൾ ഉൾക്കൊള്ളിച്ച് തീരദേശത്തിന്റെ അതിരുകൾ സംരക്ഷിക്കുന്നതിനും ദ്വീപിൽ കൂടുകൂട്ടുന്ന കടൽപ്പക്ഷികളുടെ സംരക്ഷണത്തിനായി ഒരു സങ്കേതമുണ്ടാക്കാനും തീരുമാനമുണ്ടായി. 1979 മേയ് 18 ന് ആരംഭത്തിൽ ഇതിനെ വന്യജീവിസങ്കേതമായി നാമകരണം ചെയ്തെങ്കിലും 1988 ആഗസ്റ്റ് 14 ന് ഈ ദേശീയോദ്യാനം നാച്യുർ റിസർവ് ആയി മാറ്റി. 2002 സെപ്തംബർ 19 ന് ഇതിനെ ദേശീയോദ്യാനത്തിന്റെ നിലവാരത്തിലേയ്ക്ക് ഉയർത്തി. സ്നോർക്കെലിങിനും സ്കൂബ ഡൈവിംഗിനും അനുയോജ്യമായ പ്രദേശമാണിത്.

ശരാശരി 5 മീറ്റർ താഴ്ചയുള്ള ചുറ്റുപാടിൽ ഫ്രിഞ്ചിങ് പവിഴപ്പുറ്റുകളും ലഗൂണുകളും ഇവിടെ കാണപ്പെടുന്നു. ഈ പവിഴപ്പുറ്റുകൾ തിരമാലകളിൽ നിന്ന് തീരപ്രദേശത്തെ സംരക്ഷിക്കുകയും മണ്ണൊലിപ്പ് തടയുന്ന പ്രതിരോധ പ്രകൃതിദത്ത ചിറയായി (പുലിമുട്ട്) കാണപ്പെടുകയും ചെയ്യുന്നു. ഇവിടേയ്ക്ക് സന്ദർശകരുടെ എണ്ണം കൂടുന്നതിനനുസരിച്ച് അടുത്ത 25 വർഷത്തിനുള്ളിൽ ഈ ദേശീയോദ്യാനത്തിലെ പവിഴപ്പുറ്റുകളുടെ ഡിഗ്രേഡേഷൻ വർദ്ധിക്കാൻ കാരണമാകുന്നതായി കണ്ടെത്തിയിട്ടുണ്ട്.

## കാലാവസ്ഥ
ഈർപ്പമുള്ള മേഖലയിലാണ് ഈ ദേശീയോദ്യാനം സ്ഥിതിചെയ്യുന്നത്. ഇവിടെ 2,000 മില്ലിമീറ്റർ വർഷപാതം ലഭിക്കുന്നു. വടക്കു-പടിഞ്ഞാറ്, തെക്കു-കിഴക്കൻ മൺസൂൺ മഴയാണ് ഇവിടെ ലഭിക്കുന്നത്. ഏപ്രിൽ-ജൂൺ, സെപ്റ്റംബർ-നവംബർ വരെയുള്ള കാലയളവിലാണ് മഴ പൂർണ്ണമായും ലഭിക്കുന്നത്. മൺസൂൺ കാലത്തിനിടയിലുള്ള ഇടവേളയിൽ വരണ്ട കാലാവസ്ഥയാണ് അനുഭവപ്പെടുന്നത്. ഈ സമയമാണ് ദേശീയോദ്യാനം സന്ദർശിക്കാൻ അനുകൂലമായിരിക്കുന്നത്. ഇവിടത്തിന്റെ ജലത്തിന്റെ താപനില 28.0°-30.0°C ആണ്. അന്തരീക്ഷ താപനില 27°C ആണ്.

## ജൈവവൈവിധ്യം
60 വർഗ്ഗത്തിൽപ്പെട്ട കട്ടിയുള്ള പവിഴപ്പുറ്റുകൾ ഇവിടെയുളളതായി രേഖപ്പെടുത്തിയിട്ടുണ്ട്. ഫോളീയേഷ്യസ് മോൺടിപോറ വർഗ്ഗത്തിൽപ്പെട്ട പൊറ്റ പോലെയും ശാഖകളോടുകൂടിയതുമായ ഇനം പവിഴപ്പുറ്റുകളാണ് ഇവിടെ കൂടുതലായി കാണപ്പെടുന്നത്. ഫാവിഡേ, പോർട്ടിഡേ എന്നീ കുടുംബങ്ങളിൽപ്പെട്ട പവിഴപ്പുറ്റുകൾ വലിയ കോളനികളായി ഈ തീരപ്രദേശത്ത് കാണപ്പെടുന്നു. സ്റ്റാഗ്ഹോൺ, എൽക്ഹോൺ, ബ്രെയിൻ, കാബേജ്, സ്റ്റാർ, റ്റേബിൾ തുടങ്ങിയ ഇനം പവിഴപ്പുറ്റുകൾ ജൈവവൈവിധ്യത്തിൽപ്പെടുന്നു.76 ജീനസിലുൾപ്പെടുന്ന 170 വർഗ്ഗത്തിൽപ്പെട്ട കോറൽഫിഷും ഇവിടെ കാണപ്പെടുന്നു.

5–10 മീറ്റർ താഴ്ചയുള്ള ചുറ്റുപാടിൽ ഹെലിമെഡെ ജീനസിൽപ്പെട്ട കടൽപ്പുല്ലും കൗലേർപ ജീനസിൽപ്പെട്ട കടൽ ആൽഗയും ഇവിടെ കാണപ്പെടുന്നു. കടൽപ്പുല്ല് കടൽപ്പശുക്കൾക്കും കടലാമകൾക്കും ചില വർഗ്ഗത്തിൽപ്പെട്ട  കൊഞ്ചുകൾക്കും ആഹാരമായിതീരുന്നു. 8 വർഗ്ഗത്തിൽപ്പെട്ട അലങ്കാരമത്സ്യങ്ങളും, കൊഞ്ച്, ഞണ്ട്, ഓയിസ്റ്റർ, സീ വേംസ്, ഹാക്സ്ബിൽ കടലാമ, ഒലീവ് റിഡ്‌ലി കടലാമ, പച്ചക്കടലാമ എന്നിവയും ഇവിടത്തെ ആവാസവ്യവസ്ഥയിൽ കാണാം. ക്ലോരുരുസ്രകൗറ, പോമസെൻട്രുസ്പോട്ടിയസ് എന്നീ രണ്ട് റീഫ് ഫിഷ് വർഗ്ഗങ്ങൾ ശ്രീലങ്കൻ അതിരിൽ കാണപ്പെടുന്നു.

## ചിത്രശാല

പ്രമാണം:Staghorn-coral-1.jpg|സ്റ്റാഗ്ഹോൺ കോറൽ
പ്രമാണം:Elkhorn coral.jpg|എൽക്ഹോൺ കോറൽ
പ്രമാണം:Brain coral.jpg|ബ്രെയിൻ കോറൽ
പ്രമാണം:Acropora latistella (Table coral).jpg|റ്റേബിൾ കോറൽ
പ്രമാണം:Mussa angulosa.jpg|ഫാവിഡേ കോറൽ
പ്രമാണം:Porities.jpg|പോർട്ടിഡേ കോറൽ
പ്രമാണം:Crassostrea gigas p1040848.jpg|ഓയിസ്റ്റർ
പ്രമാണം:Hawksbill Turtle.jpg|ഹാക്സ്ബിൽ കടലാമ
പ്രമാണം:Lepidochelys_olivacea.jpg|ഒലീവ് റിഡ്‌ലി കടലാമ 
പ്രമാണം:Hawaii turtle 2.JPG|പച്ചക്കടലാമ    


## അവലംബം

വർഗ്ഗം:ശ്രീലങ്കയിലെ ദേശീയോദ്യാനങ്ങൾ ‎
രാജാബായി ക്ലോക്ക് ടവർ

ദക്ഷിണ മുംബൈയിലെ ഒരു ഘടികാര ഗോപുരമാണ്
രാജാബായി ക്ലോക്ക് ടവർ. മുംബൈ യൂണിവേഴ്സിറ്റിയിലെ ഫോർട്ട് ക്യാമ്പസിനുള്ളിലാണ് ഇത് സ്ഥിതി ചെയ്യുന്നത്. 85 മീറ്റർ (280 അടി , 25 നിലകൾ) ആണ് ഈ ഗോപുരത്തിന്റെ ഉയരം. 
## ചരിത്രം
ഇംഗ്ലീഷ് വാസ്തുശില്പിയായ സർ ജോർജ് ഗിൽബർട്ട് സ്കോട്ട് ആണ് രാജബായി ക്ലോക്ക് ടവർ. ഡിസൈൻ ചെയ്തത്. എന്നാൽ ഇദ്ദേഹം ഒരിക്കൽ പോലും ഇന്ത്യയിൽ വന്നിരുന്നില്ല. 1869 മാർച്ച് 1-ന് സ്ഥാപിതമായ ഈ കെട്ടിടം 1878 നവംബറിലാണ് പൂർത്തിയായത്. അക്കാലത്ത് മുംബൈയിലെ ഏറ്റവും ഉയരമുള്ള കെട്ടിടമായിരുന്നു ഇത്. ആകെ നിർമ്മാണച്ചെലവ് 550,000 രൂപയായിരുന്നു. ആ കാലഘട്ടത്തിൽ രാജകുടുംബത്തിന്റെ മൊത്തം ചെലവ് 550,000 രൂപയായിരുന്നു. നിർമ്മാണച്ചെലവിന്റെ ഒരു ഭാഗം ബോംബെ സ്റ്റോക്ക് എക്സ്ചേഞ്ചിലെ ഒരു സമ്പന്നനായ ബ്രോക്കർ, പ്രേംചന്ദ് റോയ്ചന്ദ് സംഭാവനയായി നൽകി. അദ്ദേഹത്തിന്റെ മാതാവായ രാജബായിയുടെ സ്മരണയ്ക്കായി ടവറിന് അവരുടെ പേരിടുകയാണുണ്ടായത്.
പ്രേംചന്ദ് റോയിയുടെ അന്ധയായ അമ്മ ജയിൻ മതാചാരപ്രകാരം അസ്തമയത്തിനു മുൻപായി ഭക്ഷണം കഴിച്ചിരുന്നു. ആരുടെയും സഹായമില്ലാതെ സമയം അറിയാൻ ടവറിലെ മണി അവരെ  സഹായിച്ചതായി പറയപ്പെടുന്നു.

2013 ഒക്ടോബർ മുതൽ 2015 മേയ് 11 വരെ അനന്ത ഗാർവർ (ഹെറിറ്റേജ് സൊസൈറ്റി), ഡോ. രാജൻ വെലുക്കർ (മുംബൈ യൂണിവേഴ്സിറ്റി വൈസ് ചാൻസലർ), എൻ. ചന്ദ്രശേഖർ (ടാറ്റ കൺസൾട്ടൻസി സർവീസസ്) എന്നിവരുടെ മേൽനോട്ടത്തിൽ ഈ ടവർ നവീകരിക്കപ്പെട്ടു.

## അവലംബം

വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
വർഗ്ഗം:മുംബൈയിലെ കെട്ടിടങ്ങളും നിർമ്മിതികളും
ഗിർഗാവ് ചൗപാട്ടി

മുംബൈയിലെ ഗിർഗാവ് പ്രദേശത്ത് മറൈൻ ഡ്രൈവിനടുത്തുള്ള പ്രശസ്തമായ ഒരു കടൽത്തീരമാണ് ഗിർഗാവ് ചൗപാട്ടി (മറാഠി: गिरगाव चौपाटी). ഗണേഷ് വിസർജൻ ഉത്സവത്തിന് പ്രസിദ്ധമാണ് ഈ ബീച്ച്. മുംബൈ, പൂനെ എന്നിവിടങ്ങളിൽ നിന്നും ആയിരക്കണക്കിന് സഞ്ചാരികളാണ് ഗണേശ വിഗ്രഹം നിമഞ്ജനം ചെയ്യുവാനായി ഇവിടെയെത്തുന്നത്. എല്ലാ വർഷവും 'രാംലീലാ' ആഘോഷം നടക്കുന്ന നഗരത്തിലെ നിരവധി സ്ഥലങ്ങളിൽ ഒന്നാണ് ഇത്. കടൽത്തീരത്ത് നിരവധി ഭേൽപുരി, പാനിപ്പുരി, റാഗഡാ പട്ടി, പാവ് ബാജി തുടങ്ങിയ ലഘുഭക്ഷണങ്ങൾ കച്ചവടം ചെയ്യുന്നവരെ കാണാം. സന്ദർശകർക്ക് വിരിച്ചിരിക്കുവാനായി പായകൾ വാടകയ്ക്ക് നൽകുന്നവരും ഇവിടെയുണ്ട്.

മുംബൈ ഭീകരാക്രമണത്തിലെ തീവ്രവാദി അജ്മൽ കസബ് പിടിക്കപ്പെടുകയും അറസ്റ്റ് ചെയ്യപ്പെടുകയും ചെയ്തത് ഈ പ്രദേശത്തുവെച്ചാണ്. കസബിനെ അറസ്റ്റ് ചെയ്ത പൊലീസുകാരനായ തുക്കാറാം ഓംബ്ലെയുടെ ഒരു വെങ്കല പ്രതിമ 2009 നവംബർ 26 ന് ഇവിടെ സ്ഥാപിക്കപ്പെട്ടു.
## അവലംബം

## പുറത്തേക്കുള്ള കണ്ണികൾ
*ഗിർഗാവ് ചൗപാട്ടി, മുംബൈ ടൂറിസം 
*ഗിർഗാവ് ചൗപാട്ടി, മുംബൈ.ഓർഗ്.യുകെ 
## ചിത്രശാല

Ganpati Visarjan.jpg|ഗണേശോൽസവത്തോടനുബന്ധിച്ച് ഗണപതി പ്രതിമകളുടെ നിമഞ്ജനത്തിനെത്തിയ ഭക്തർ
Girgaon Chowpatty Beach.jpg|ഗിർഗാവ് ചൗപാട്ടിയിലെ മണൽപരപ്പ്
Fishing Boat at Girgaon Chowpatty.jpg|മത്സ്യബന്ധനത്തിനുള്ള വള്ളം
Black Headed Gull Female in Water.jpg| കടൽകാക്ക
Kayak with Oar at Girgaon Chowpatty.jpg| കയാക്ക്, ഗിർഗാവ് ചൗപാട്ടി
Somersault at Girgaon Chowpatty.jpg|ചൗപാട്ടിയിൽ കായികപരിശീലനം നടത്തുന്ന യുവാവ്
Shacks at Girgaon Chowpatty.jpg|ലഘുഭക്ഷണവിൽപ്പനശാലകൾ


വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
വർഗ്ഗം:ഇന്ത്യയിലെ കടൽത്തീരങ്ങൾ
ഹോരഗൊല്ല ദേശീയോദ്യാനം

ശ്രീലങ്കയിലെ പടിഞ്ഞാറൻ പ്രവിശ്യയിലെ നഗരത്തിൽ സ്ഥിതിചെയ്യുന്ന ഒരേയൊരു ദേശീയോദ്യാനമായ **ഹോരഗൊല്ല ദേശീയോദ്യാനം** നിറഞ്ഞ ജൈവവൈവിധ്യത്താൽ 1973 സെപ്തംബർ 5 ന് ഈ പ്രദേശത്തെ വന്യജീവിസങ്കേതമായി പ്രഖ്യാപിച്ചു. സിംഹളരുടെ ഇടയിൽ അറിയപ്പെടുന്ന **[[Dipterocarpus zeylanicus|ഹോര വൃക്ഷം]]** (*Dipterocarpus zeylanicus*) ഈ പ്രദേശത്ത് ധാരാളം കാണപ്പെടുന്നതിനാലാണ് ഈ ദേശീയോദ്യാനത്തിന് ഈ പേരു ലഭിച്ചത്. 2004ജൂൺ 24 ന് ഹോരഗൊല്ലയെ ദേശീയോദ്യാനങ്ങളുടെ നിലവാരത്തിലേയ്ക്കുയർത്തി.കൊളംബോയിൽ നിന്നും 40 കിലോമീറ്റർ അകലത്തിൽ സ്ഥിതിചെയ്യുന്ന ഈ ദേശീയോദ്യാനം  വലൗവയിലെ ബണ്ടാരനായികേ കുടുംബത്തിന്റെ വീടിനടുത്തായി സ്ഥിതിചെയ്യുന്നു. 

## സസ്യജന്തുജാലങ്ങൾ
ശ്രീലങ്കയിലെ മഴക്കാടുകൾ നിറഞ്ഞ താഴ്ന്നപ്രദേശത്താണ് ഈ ദേശീയോദ്യാനം സ്ഥിതിചെയ്യുന്നത്.ഈ ഉദ്യാനപ്രദേശത്ത് ജൈവമണ്ണ്‌ ആയതിനാൽ വർഷം മുഴുവനും ചൂടിനെ പ്രതിരോധിക്കാൻ കഴിയുന്നു. ഹോര (*Dipterocarpus zeylanicus*), കേകുന (*Canarium zeylanicum*), ഗോഡപോര (*Dillenia retusa*), ചൂണ്ടപ്പന (*Caryota urens*), നൻഡുവുഡ് (*Pericopsis mooniana*), അറ്റംബ (*Mangifera zeylanica*), അരയാൽ (*Ficus Religiosa*), റുക്കട്ടണ (*Alstonia scholaris*), മുട്ടനാറി (*Acronychia pedunculata*), മില്ല (*Vitex pinnata*), ഇലഞ്ഞി (*Mimusops elengi*), ശീമപ്ലാവ് (*Artocarpus altilis*), വെലങ് (*Pterospermum canescens*) ഇതുകൂടാതെ പരണ്ടവള്ളി (*liana Entada rheedii*) എന്നിവയും ഇവിടത്തെ സസ്യജാലങ്ങളിൽപ്പെടുന്നു. ഉദ്യാനവനത്തിൽ കുമ്പിൾ (*Gmelina arborea*), പിഹിംബിയ (*Filicium decipiens*), മഹാഗണി, തേക്ക്, കണിക്കൊന്ന എന്നീ വൃക്ഷങ്ങൾ കൂടുതലായി കാണപ്പെടുന്നു.

മീൻപിടിയൻ പൂച്ച, ശ്രീലങ്കൻ സ്പോട്ടെഡ് ചെവ്രോട്ടെയ്ൻ, ഗോൾഡൻ ജക്കോൾ, ചാമ്പൽ മലയണ്ണാൻ, എന്നീ സസ്തനികളുടെ ആവാസസ്ഥലമാണിത്. 68 പക്ഷിവർഗ്ഗങ്ങൾ ഇവിടെയുള്ളതായി കണ്ടെത്തിയിട്ടുണ്ട്. ബ്ലാക്ക്-ക്രെസ്റ്റഡ് ബുൾബുൾ, നാട്ടുകുയിൽ, ബാർബെറ്റ്, പരകീറ്റ് എന്നിവ സാധാരണ കാണപ്പെടുന്ന പക്ഷിയാണ്. ശ്രീലങ്ക ഗ്രേ ഹോൺബിൽ, ശ്രീലങ്ക ഹാങിങ്  പാരറ്റ്, ലയാർഡ്സ് പരകീറ്റ്, കുഞ്ഞൻ പൊന്മാൻ, എന്നിവയും ഉൾപ്പെട്ടിട്ടുണ്ട്. അപൂർവ്വയിനങ്ങളായ ക്ലിപ്പർ, ശ്രീലങ്കൻ ബേർഡ് വിങ്, കൃഷ്ണശലഭം എന്നീ ചിത്രശലഭങ്ങളും, ആമകളും  ഇവിടെ കാണാം.

## ചിത്രശാല

പ്രമാണം:Sitting Room of Meeduma Walauwa, Rambukkana..jpg|300px|thumb|സിറ്റിംഗ് റൂം ഓഫ് മീഡ് (എത്‌ഡെമറ്റ) ഉമാ വലൗവ,
റംബുക്കാന, ശ്രീലങ്ക
പ്രമാണം:Meeduma Walauwa, Rambukkana, Sri Lanka..jpg|300px|thumb|മീദുമ വലൗവ, റംബുക്കാന


## അവലംബം

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
തുക്കാറാം ഓംബ്ലെ

മുംബൈ പോലീസിലെ ഒരു അസിസ്റ്റന്റ് സബ് ഇൻസ്പെക്ടർ (ASI), ആയിരുന്നു തുക്കാറാം ഓംബ്ലെ(c.1954 - 27 നവംബർ 2008). 2008 ലെ മുംബൈ ഭീകരാക്രമണത്തിനിടെ ഭീകരരെ നേരിടാനിടയായ സംഭവത്തിൽ അദ്ദേഹം കൊല്ലപ്പെട്ടു. അജ്മൽ കസബ് എന്ന ഭീകരനെ ഗിർഗാവ് ചൗപാട്ടി എന്ന സ്ഥലത്ത് വച്ച്  ജീവനോടെ പിടികൂടുന്നതിനിടെയാണ് അദ്ദേഹം കൊല്ലപ്പെട്ടത്. കസബിനെ പിന്നീട് ശിക്ഷിച്ചു തൂക്കിലേറ്റുകയായിരുന്നു. 2009 ജനുവരി 26-ന് ഇന്ത്യൻ സർക്കാർ അസാധാരണമായ ധീരതയ്ക്കും ഉത്തരവാദിത്തവിജയത്തിനുമുള്ള ഏറ്റവും ഉയർന്ന സമാധാനകാല പുരസ്കാരമായ അശോക ചക്രം എന്ന ബഹുമതി നൽകി ആദരിച്ചു.
## അവലംബം

വർഗ്ഗം:പോലീസ് ഉദ്യോഗസ്ഥർ
വർഗ്ഗം:1954-ൽ ജനിച്ചവർ
കെ.ജി. രാജശേഖരൻ

മലയാള ചലച്ചിത്രരംഗത്തെ ആദ്യകാല സ്ംവിധായകന്മാരിൽ പ്രമുഖനാണ് കെ.ജി. രാജശേഖരൻ. മുപ്പതോളം ചിത്രങ്ങൾ സംവിധാനം ചെയ്തിട്ടുള്ള അദ്ദേഹം അഞ്ചോളം ചിത്രങ്ങൾക്ക് കഥയും ഒരു ചിത്രത്തിനു തിരക്കഥയും എഴുതി. ﻿
## വ്യക്തിജീവിത്ം
1947 ഫിബ്രവരി 12നു ഇടവാ, കരുന്നിലക്കോട് കടകത്തുവീട്ടിൽ ശ്രീ.ഗോവിന്ദക്കുറുപ്പിന്റെയും ജെ. കമലാക്ഷിയമ്മയുടെയും പുത്രനായി **കെ ജി. രാജശേഖരൻ നായർ** ജനിച്ചു. .   കൊല്ലം എസ് എൻ കോളേജിൽ നിന്നും ബി എസ് സി ബിരുദം നേടിയ രാജശേഖരൻ 1968 ൽ മിടുമിടുക്കി എന്ന ചലച്ചിത്രത്തിന്റെ സഹസംവിധായകനായി സിനിമാരംഗത്തു കാലൂന്നി. സുപ്രസിദ്ധ സംവിധായകരായ ശ്രീ. എം കൃഷ്ണൻ നായർ, തിക്കുറിശ്ശി മുതലായവരുടെ പ്രധാനസഹായിയായി അഞ്ചു സുന്ദരികൾ, പഠിച്ച കള്ളൻ , ബല്ലാത്ത പഹയൻ, ജ്വാല, മൂടൽമഞ്ഞ്, സരസ്വതി, അനാഥ തുടങ്ങിയ ചിത്രങ്ങളിൽ പ്രവർത്തിച്ചിട്ടുണ്ട്. 1978ൽ പത്മതീർത്ഥം എന്ന ചിത്രത്തോടെ സ്വതന്ത്ര സംവിധായകനായി.  ബീഡിക്കുഞ്ഞമ്മ, തിരയും തീരവും പാഞ്ചജന്യം എന്നിവ അദ്ദേഹത്തിന്റെ കീഴിൽ പുറത്തിറങ്ങിയ എടുത്തുപറയാവുന്ന ചിത്രങ്ങളാണ്. 1992ൽ  സിംഹധ്വനി എന്ന ചിത്രത്തോടെ ചലച്ചിത്രരംഗത്ത് നിന്നും പിന്മാറി
## ചലച്ചിത്രരംഗം

### സംവിധാനം

## അവലംബം


വർഗ്ഗം:ചലച്ചിത്രസംവിധായകർ
വർഗ്ഗം:മലയാളചലച്ചിത്രസംവിധായകർ
ലോർഡ് ഓഫ് ദ റിങ്സ് (ചലച്ചിത്രപരമ്പര)

പീറ്റർ ജാക്സൺ സംവിധാനം ചെയ്ത മൂന്ന് ഫാന്റസി സാഹസിക ചലച്ചിത്രങ്ങളുടെ ഒരു പരമ്പരയാണ് **ലോർഡ് ഓഫ് ദ റിങ്സ്**. ജെ. ആർ. ആർ. ടോക്കിയൻ എഴുതിയ 'ലോർഡ് ഓഫ് ദ റിങ്സ്' എന്ന നോവലിനെ അടിസ്ഥാനമാക്കി നിർമ്മിച്ചതാണ് ഈ ചിത്രങ്ങൾ. ദ ഫെലോഷിപ്പ് ഓഫ് ദ റിങ് (2001), ദ ടൂ ടവേർസ് (2002),  ദ റിട്ടേൺ ഓഫ് ദി കിംഗ് (2003) എന്നിവയാണ് ഈ ചിത്രങ്ങൾ. വിങ്നട്ട് ഫിലിംസും ദ സോൾ സെയ്ന്റസ് കമ്പനിയും ചേർന്ന് നിർമ്മിച്ച് ന്യൂ ലൈൻ സിനിമ വിതരണം ചെയ്ത ഈ ചിത്രങ്ങൾ ഒരു ന്യൂസിലാന്റ്-അമേരിക്കൻ സംയുക്ത സംരംഭമാണ്. 

281 ദശലക്ഷം ഡോളർ ചിലവിൽ നിർമിച്ച ഈ ചിത്രങ്ങൾ ചരിത്രത്തിലെ ഏറ്റവും വലിയതും, ഏറെ പ്രതീക്ഷയോടെയും നിർമിച്ച ചലച്ചിത്ര  പ്രൊജക്ടുകളിലൊന്നായി കണക്കാക്കപ്പെട്ടിരുന്നു. എട്ട് വർഷം കൊണ്ടാണ് മൂന്ന് ചിത്രങ്ങളുടെയും ചിത്രീകരണം പൂർത്തിയായത്. ജാക്സണിന്റെ സ്വദേശമായ ന്യൂസിലാൻഡിൽ ഒരേ സമയമാണ് മൂന്ന് ചിത്രങ്ങളുടെയും ചിത്രീകരണം നടന്നത്. പരമ്പരയിലെ ഓരോ ചിത്രങ്ങളുടെയും  പ്രത്യേകം വിപുലീകരിച്ച പതിപ്പുകൾ തീയറ്ററുകളിൽ റിലീസ് ചെയ്ത് ഒരു വർഷത്തിനുശേഷം പുറത്തിറങ്ങി.  

മികച്ച പ്രശംസ നേടിയ പരമ്പരയിലെ ചിത്രങ്ങൾ വൻസാമ്പത്തിക വിജയവുമായിരുന്നു. ഏറ്റവും കൂടുതൽ വരുമാനം നേടിയ ചിത്രങ്ങളുടെ പട്ടികയിൽ ഇവ ഇടം നേടി. ധാരാളം അവാർഡുകളും ചിത്രങ്ങൾ നേടി. മുപ്പത് അക്കാദമി അവാർഡ് നാമനിർദ്ദേശം ലഭിച്ചിൽ പതിനേഴ് എണ്ണം ഇവ നേടി. പരമ്പരയിലെ മൂന്നാമത്തെയും അവസാനത്തെയും ചിത്രം “ദി റിട്ടേൺ ഓഫ് ദ കിംഗ്", മികച്ച ചിത്രം അടക്കം നാമനിർദ്ദേശം ചെയ്യപ്പെട്ട പതിനൊന്ന് ഇനങ്ങളിലും അക്കാദമി അവാർഡ് കരസ്ഥമാക്കി ബെൻഹർ, ടൈറ്റാനിക് തുടങ്ങിയ ചിത്രങ്ങൾക്ക് ഒപ്പമെത്തി. പരമ്പരയിൽ ഉപയോഗിച്ച നൂതനമായ സ്‌പെഷ്യൽ വിഷ്വൽ ഇഫക്റ്റുകളും പ്രകീർത്തിക്കപ്പെട്ടു. 

## സ്വീകരണം

### ബോക്സ് ഓഫീസ് പ്രകടനം

## അവലംബം

## ബാഹ്യ കണ്ണികൾ
* 
വർഗ്ഗം:അമേരിക്കൻ ചലച്ചിത്രങ്ങൾ
പാപ്പനംകോട് ലക്ഷ്മണൻ

മലയാളചലച്ചിത്രരംഗത്ത് കഥ, തിർക്കഥ, സംഭാഷണം, ഗാനങ്ങൾ  എന്നിവ എഴുതി പ്രസിദ്ധനായ വ്യക്തി ആണ് **പാപ്പനംകോട് ലക്ഷ്മണൻ**. എഴുപതോളം ചിത്രങ്ങൾക്ക് അദ്ദേഹം തിരക്കഥ ഒരുക്കിയിട്ടുണ്ട്.  1970-80 കാലത്ത് ശശികുമാർ, കെ. എസ്. ഗോപാലകൃഷ്ണൻ, കെ.ജി. രാജശേഖരൻ, ജോഷി  തുടങ്ങിയ പ്രമുഖ സംവിധായകരോടൊത്ത് അദ്ദേഹം പ്രവർത്തിച്ചു.  1967ൽ ഇന്ദുലേഖ എന്ന ചിത്രത്തിലാണ് അദ്ദേഹം ചലച്ചിത്രരംഗത്ത് വരുന്നത്.  പല പ്രവർത്തനങ്ങളിലൂടെ ഏകദേശം നൂറോളം സിനിമകളുമായി അദ്ദേഹം സഹകരിച്ചു. ഒരു ചിത്രത്തിൽ അഭിനയിക്കുകയും ഒരു ചിത്രം നിർമ്മിക്കുകയും ചെയ്തിട്ടുണ്ട്. 

## ചലച്ചിത്രരംഗം

### അഭിനയം
*ഇന്ദുലേഖ (1967)

## അവലംബം

## പുറത്തേക്കുള്ള കണ്ണികൾ
*
*പാപ്പനംകോട് ലക്ഷ്മണൻ at MSI 

വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:ഗാനരചയിതാക്കൾ
കേരള തുളു അക്കാദമി

**കേരള തുളു അക്കാദമി** കേരള സർക്കാരിന്റെ കീഴിലുള്ള ഒരു സ്ഥാപനമാണ്. തുളു ഭാഷ, തുളു ലിപി, തുളു സാഹിത്യം, തുളു സംസ്കാരം എന്നിവ പ്രോത്സാഹിപ്പിക്കുന്നതിനും പരിരക്ഷിക്കുന്നതിനും അക്കാദമി സഹായിക്കുന്നു. കേരളത്തിലെ കാസർകോട് ജില്ലയിൽ ഹൊസങ്കടിയിലാണു് താത്ക്കാലികമായി അക്കാദമി സ്ഥാപിച്ചിരിക്കുന്നത്. 2007-ൽ അക്കാദമി സ്ഥാപിച്ചു. അന്നത്തെ മുഖ്യമന്ത്രി വി. എസ്. അച്യുതാനന്ദൻ അക്കാദമി ഉദ്ഘാടനം ചെയ്തു. കാസർകോട് ജില്ലയിലെ ഹൊസങ്കടിക്കു സമീപം ദുർഗിപ്പള്ള എന്ന സ്ഥലത്തു് ആസ്ഥാന മന്ദിരം സ്ഥാപിക്കാൻ അക്കാദമി ഉദ്ദേശിക്കുന്നു..

പി.എസ്. പുണിഞ്ചിത്തായ ആണ് അക്കാഡമിയുടെ ഇപ്പോഴത്തെ പ്രസിഡന്റ്. ബാലകൃഷ്ണ ഷെട്ടിഗർ സെക്രട്ടറി.

## അവലംബം

വർഗ്ഗം:കേരളസംസ്കാരം
വർഗ്ഗം:തുളു ഭാഷ